
FOREWORD 


The three books.... Vaiphei Pan Pdkvul Telkhawm-Bu 1, Pawl Kua, (Class IX), Vaiphei Pau Suikhawm 
Hi Tiu-Bu l,Pawl Kua (Class IX) and Vaiphei Pau Matdan &Thuphuak (Vaiphei 
Grammar&Composition) -(classes 1X&X) prescribed as textbooks of Vaiphei Language (First Lan¬ 
guage) of one hundred mark for Class IX are developed under the Communicative approach of learning 
language. Next to text books of Manipuri, the Present series is the first prepared under the new approach. 
It is hoped that students shall have sufficient s kil l to communicate through learning the Vaiphei Language. 

I am thankful to the Vaiphei Literature Society for making all the necessary arrangement to bring out the 
books within a short period, 


(A. SARATKUMAR SHARMA) 

Secretary, 

Board of Secondary Education, 
Manipur 






THUMAPUI 


Vaiphei Literature Soceity in pawl kua (Class IX) ah sim/chawi ding (1) Vaiphei Pau Pakvul 
Telkhawml (2) Vaiphei Pau Suikhawm Hi Tiu-1 leh (3) Vaiphei Pau Suina & Thuppuak (Vaiphei 
Grammar &Composition ClasslX & X tite hih thei tawp sua ah hung kibawl a hi'i. 

Vaiphei pau hih i thil nei gun leh mat mun pen pakhat a hi ziak in a pian ah kipat pualim lo ah a 
lah um himaleh tu ah kipat i mat sungsia beku kua'n le dik leh hawi deu ah zik, sim leh thaw theina ding 
dawina'n sim ding ah hung siam a hi'i. 

Kisinna leh vakiangbu gual ah kin leh mawl ah kisiam a hi ziak in sawiselna ding a dik Iona siam 
phat ding tampi um ngei ding a hi ziak in tu sang ah hawi zaw leh pha zaw i neina dingu in kuamasap 
kithua khawm ding in i kichial ngalu a hi'i. 


Lekhabu Siamte 
(Editorial Board) 

VAIPHEI LITERATURE SOCIETY, MANIPUR. 


THUMAPUI 


1998 ah kipat class IX leh X ah mat ding Manipuri curriculum hih a masa ah kipat a kisang danglam 
them khat a um hi. Sekul naupang zillai in ama leh ama’n a kihiatna, thiamna ding a kingaitua lo leh hil leh 
gen bep ah a hi thei pua’i tina ziak ah kisiam Manipuri curriculum a hi’i. Zia dungzui ah etsinna dan ah le a 
kisang danglam hung um in a. Zia curriculum dungzui ah a nuai a lekha pathum a kikawi hi. 

-Manipuri Sahitya Leichil 

Zia hi’n thimthu, simthaw la leh hmthaw phat danpia’n a. 

-Manipuri Khannasi Neinasi. 

Zia hi’n hiatna ding ah sim, ziak leh thaw thiamna susang in a. 

- Anoba Manipuri Grammar. 

Curriculum hi’n a tup chuh sekul naupangte’n sekulpu tawh ngaitua leh gen khawm chuh leh a pawl ah 
kisiam ah ngaitua leh gen khawm di ti a hi’i. Thusim pakhat, simthawla sim ah a phatna hiat daw, a sung ah 
a thu chia dan hiat thei dawtnate dawnhu thei tite bep a hi pua’ i, a kidawi chuh. Thil tung leh thubuai tuak 
khakte nepnawi tak ah ziak daw thei, lungthim ah hung pawt, ngaitua dan kichian tak ah gen daw thei ti 
natiang a hi’ i, a kidawi chuh. Taksan a um hi, zia chuh Manipuri curriculum panpina ah sekul naupangte lung 
suphul in ti’n, ngaithak leh hiat nawpna tha sutho diak ding a hi’i. 

Hun lut tak ah ziaktute’n kichukhawm ah kikumtua ah simlai zosia siam leh bawl daw a hi’ i. Lekhabu 
masa panite ziaktute- Shri Leimapokpam Damodar Singh, Shri Nongthambam Kunjamohan Singh, Shri 
Raj Kumar Swaranjit Singh, leh Shri Loremba Kamakhya Kumar Singh te chung ah kipak thu ka gen hi. 
Shri Guru Mayum Tomba Sharma, Shri (Dr.) Khaidem Samungo singh, Shri Moirangthem Inao Singh, 
Shri Heigrumayum Shym sundar Singh, Shri Aribam Kumar Sharma in lekhabute sukdawna/siamdawna ei 
sukbutin piak ziaku in a chungu in bat tampi a kinei hi. 

“Anoba Manipuri Grammar” hih Shri Wangkheimayum Tomchou Singh zik a hi’i. Azik lai ah hi’n 
workshop dan bangzat a h’em tarn tak ah ngaitua leh genkhawm a lah hi. Ngaitua leh genkhawm lai ah 
Grammar thiam bangzat a h’ em a lah pangu hi. Zia workshopte ah hih a ziaktu le ama taksa ngei pang ah, 
a ziksate a siam pha’n, a bawl pha’n, a suthak hi. Workshop ah pang zilsaktute leh a ziktu a chung in kipak 
thu ka gen hi. 

Lekhabu kisamte ah kipat sekul naupangte’n la phatchuampiu chu’n, a zikte chung in kipakthu genu 
in. La lungu a suak lo maithei, a ting lo bangzat a h’em um maithei in a. Ziate chuh keiu ei ngaw maiu in. Ei 
hun hilu in, kipak tak ah a lah pawm ing kau, suk kit tak leh siam thak ding a lah ngaitua ing kau. 


Imphal 

January, date 12,1998 


Shri Salam Nabachandra Singh 
Secretary. 


THU TAWMCHA 


Pau pakhat a buting tak leh pau leh ziakkiti hih a text-book sim leh dawtna, dawnhuna, examna ah 
piak ah ziak mai a hi ziang pua’i. Pau chuh a mun leh a hun zil ah dik tak ah mat thiam a mammaw hi. Meitei 
pau hih meitei zosia pianpi pau hi lehle sekul naupangte ’ n pau hih dan pangai ah a kimat ah a ting lo bangzat 
a h’em a um hi ti le hia’n kigen val pua’n a. Zia hih thudik a hi’i. Pau pakhat sim leh hil kiti hih na bailam a 
hi pua’i. Zia’h ngun tak ah chipchial tak ah nasep leh mawpuakna a pawimaw hi. 

English pau kihilna ah khuavel pumpi ah kisang danglamna a um hi. Bawl dan thak ah hih hi dan thupi 
pakhat chuh text book ah um leh um lo, thu ah class room a sekul chapangte amau leh amau gen khawm 
sak hih a hi’i. Bawl dan masa dungzui ah sekul naupangte’n bang zat akilaklut zou em ti chuh a lah kilimsak 
zaw lo laisia sekulpu’n ama’n a theitawp tiang a hil chuh kingansia mai a hi’i. Sekul naupangte pau tarn a lah 
pawimaw sak puau hi. Dan thak dungzui ah hil zillaite chuh a pawl a pawl ah kihen zak ah a thupi kipia 
chungchang ah holim khawmna nei sak ti hih a pawimaw pen a hi ’ i. Pau zil dan thak hi ’ n pau chuh zil ah ti 
lo, thiamna zil ah sekul naupangte’n ha pan ah pan ah, zia ah chu’n amau leh amau kitaksanna hung pung ah 
chu’n sekul hindan sung ah a lungthimu hun zosia ah mit leh bil pil sak ti a hi’i. 

Pau zildan thak hih phatchuamna haw tupna nei ah Manipur Secondary Board in le text book hih a zik 
thak pawl kua leh pawl sawm naupang zosia-a ding ah pha’n a ti ah a thupukna ah kipat lekhabu hih kizik 
a hi’i. Zia bawldan thak duingzui ah pawl kua leh pawl sawm lekhabu chuh pathum gel sim ding a hi’n ziate 
chuh:- 

1. Manipuri Khannasi Neinasi; 

2. Manipuri Sahitya Leichil; 

3. Anoba Manipuri Grammar a hiu hi. 

Lekhabu pakhat “Manipuri Khannasi Neinasi” thiltup chuh tulai khuavel ah ei haw, mihingte tawh 
kizawpna det tak nei, ei hawn bailam tak ah i tel daw ziang thei lote teldawk ah Meitei pau ah kigen hawm 
sak a hi’i. Zia lekhabu ah um thusim leh simthaw la kitite hih Sahitya ah a mugil ah pang, haksa pha chuam 
bik a hi pua’i. Thusim leh simthaw late hih hinkhua ah kizawppina nei thute ah matchak dan zilsakna ah bep 
ti lo, zia chungchang ah sekul naupangte lungthim lutsak ti hih a hi’ i. Zia lekhabu hin zillaite meitei pau dik 
tak ah matchak sak thiam sak bep hi lo ah tulai khuavel ah khuasakna tawh kizawpna neina ding dan tarn 
tak ah le pilvanna lam ah le masawnna thupi tak um in a ti kinepna lian tak a um hi. 

Lekhabu panina “Manipur Sahitya Leichil” thil tup chuh lekha hi’n milling ah hung um thatnawpna lul 
tak chuh pia in, lul tak mi lungsiatna sang tak nei mite umdan sung gil tiang ah nei khangthak siam daw 
kawm ah amau chuh pau hih phatak ah matdan thiam sak ding ti a hi’i. 

Pau zikna ah tupna sang tak tun di di ngaituana ah lekhabu hi’n eiu, sekul naupangte kiang ah, a hi lo 
thei lo panpina hi’n a ti i taksangu a hi’i. Hun chawm cha sung kiziak hin ka hun siam dawu lekhabute ah hin 
a dik lo tampi um ngei in a ti chuh ka gingchau hi. Sekulpu leh numei leh pawsal sekul naupangte’n lekhate 
hih chipchial tak ah gen khawm ah mangcha ah lekhate hin ma a sawnna ding thu hilna mantam zosia keiu 
hi za um tak ah a lah pawm ing kau. 


hnphal 

Date 12/1/1998 


A ziaktu leh lakkhawmte 

NAW DAW 

(Inthokpa) 


A lettu: Henzagen Vaiphei Rajkumar Shitaljit Singh 


RajkumarShitaljitSingh (1913-3): KangabamLeikai; Imphalahapiang hi, tu'n, Keishamthong 
Top Leirak ah acheng hi. Manipur lekhabu siam suan um tak a hi'i. Sim thawla, Upanias, thusim 
chawm, ho leh biakna lekhabute siamtu minnei pakhat a hi'i. Anubadak pakhat le a hi'i. Lekhabu a 
zikte lak ah, “Leinung Si, Leikawn Nungda” (thusim chawm), “Nungsi I ho” (La), “Thadawkpa”, 

“Ima” _ (Upnyas) 

gen kham a hiu hi. Manipur University in Ph. D. Degree (Awnril koza) a pia'i. 

1. Anuaiahdawtnatehilidawnhuin: 

(a) Mihingte lak ah nam lian leh neu kikhen hih la awi em? 

(aw) Nangu insung ah a thiang leh thiang lo la ngai khawk ma mau em? 

(b) Mihingpi chawn dan a hi, ti ngal ah a hun tawh kituak ta lo tiang ah zia chuh zui lo thei lo ti hih la 
pawmem? 

(ch) A thiang leh thiang lo ti dan hih hat ta lua'n mihingte' n bang tik ah mi hepina bei hial nasap la tuak 
kha ta em? 

La dawnhuna tawh la pawl (class) kibatpi mi pathumte dawn huna en tuak in, chu'n a kibat Iona a um 
leh gen khawmu in 

2. Tu'n thusim chawmcha hih sim hi tiu. 

Shyamsundar leh Nabakishwor unau a hiu hi. Meitei nam ah phung pha tak inkuan pakhat ah piang 
a hiu hi. Thil kibawlna zosia ah phung lian leh thupi thu akigen tak leh, keiu ka umu hi la'm, ti ah hung 
kipan dawk thei chuh amau pani hih a hiu hi. A upa, Shyamsundar chuh pan le a hung kipan dawk sek 
hi'i. 

Inpi vaipawmtu pakhat a hi, Shyamsundar chuh le sum a ne gu’i ti ziak ah a nasep haisan a hi'i. 
Chuti ah zachatna a lah tuak maleh ama hih mi' n mi za-um pakhat ah ei ngaiu hi, ama leh ama kiti ngam 
ti ah pawsal pakhat a hi'i. 

Thupi tak tak a gen sek hi. A gen zosia a dik suak pua'i, ti hia chung chung ah che thei kisa khat in 
a gen a hi, ti'n kuama'n a nial lo ziak in, ama chuh pil ma ma ah a kingai hi. Tu'n chethei a hina a kichai 
nung ah le, a pil a thiam ka hi a ti, a hai nai diak pua'i. A cha a naut-a ding nungak thak a hawl tak leh, 
gen leh sak hau pawsal pakhat kiti chuh Shyamsundar hih pakhat a hi'i. Meitei Bamawn khetri kichenpi 
ding nuam lo chuh leh phung leh nam kigawp khawmna ding ah mi phunchiak leh a daltu lak ah mapuitu, 
diallap chawi, chuh Shyamsundar hih pakhat a hi' i. 

Bamawn ma hi leh le, Inpi kuanung ah Govinda biakna ah pang lo a hi leh Govinda tuanvai phung 
mi tawh kibang Bamawnte an hian a ne nuam pua'i, chuh leh, Duhawn ah kai phung ah piang mi in 
Duhawn ah a kai lo leh Shyamsundar in a tuiokhuk ah tui a khai sak nuam pua'i. Meitei Goria chuh dik 
tak ah zui mi a hi'i. Thing kipho chuh sawp thian ah kitik thei leh zia gual nasan chuh bawl nuam a hi, (ti 
chuh thing mei ah ti ding nasan sawp thian ding dawi a hi tina a hi). Akisil zaw tak leh le a chiana ding 
lampi ah tui thei kawm kawm ah chia sek a hi' i. 

A hi' n lah, a kisil ding tak leh tuikul (pukhri) tui ah kam khua ah a tui chuh pukhri sung ah phi sek 
lut a bawl thei lam tak a hi. Zan ah a lupna ah sun ah le a thiang hih ti ah a taksa chuh luppi ah kichawl 
a thiang lo a hi pua'i ti ah gel mi a hi'i. Samtu(silk)puan a ngaisan vanglak chuh nau ekbek leh le a thiang 
a hi ti mi a hi'i. 

Kei Beishnob ka hi, Kristna min lam bep hih ka nasep a hi tia' zuauthei i gen loleh hiatna pau 
melpha a lah umsate hih mangthai kit thei a hi ti hih ngai khawk lo talua leh ngaikhawk talua le ka hi 
pua'i. Kei ti lo midang zisia hi miniam nung ah ngai Beishnob pawlte luchang pen hi zo lo leng le, a mau 
lak ah pang mi Shyamsundar ka hi'i. 

Krisna hoin a sakdaw nawp ziak ah ama law sun ne khawp lo ah sum nek guat pan dawk a hi. 
Tichun Mandir (Hoin) a sadawk ta'i Ahi'nlah. Mandir a sak zaw nung ah le mandir sakna ding ah a 
paisa nek guk haisan thei ta lo ah a zawm jelziak in a khuanung ah mu ding leh hiat ding ah thil melsia 
mi'n a hun hiat daw phatu in a nasepna a hiasan ta'i 



Ni sin Mala ah chia a chawl diak pua'n, mi dangte chuh ho leh biak nei lo, gitlo ah dim ti'n numei 
maupang tawh a kinial taku leh ama a lah maiza deute tawh kinial le a haisan diak pua'i. 

Tu’n tha law a nei ta pua'n, nekgukna ding le a nei ta pua'n, Mala ah chia a kisaklapi in, na dang a 
sem man ta pua'i. Dawr ah thunglak ah, gual leh pait sum a batlak kivak mai a hi ta'i 

Tu'n le mi’n ama ‘member’ a hi tia hai nai puau hi. Hotu, pu kiti zana ah kikona a bei nai pua'i, a 
nasepna leh a tha law bep a hi, a bei. 

A naupa, Nabanumar chuh a naupan naklai ziak tawh, upa teksia a ki chat(zu) lo tawh, za len tak 
ah a nawp dan bep ah um mi a hi.Khausa nuam pasal pakhat a lah hi’i. 

Nabakishwor chuh lekha le tarn tak a lah sim hi. A sia a pha le pha tak in a hia ta'i. Ama lunggel ah 
kiletsakna bang a h'em, kingaitawm bang a h'em ti bang macha a hia pua'i. Pathian in zalen tak ah 
khawsa’n ti ah ei kawi a hi'n, kua’nbang ei law ding a h'em ti lungthim det tak ah pu khangthak a hi'i. 
Ama'n sawllkal na le a lah sem pua'i Na sem nuam lo ti le a hi pua'n, a lemchang lo ti chuh a hi'i. 
ALekhasim zaw nung in a upa leh unu in a zi ding a hawl lum letu in, pakhatcha le a mu puau hi. 
Meitei gam hih pawsal sang ah numei tarn zaw a hi'i. Shyamsundar leh a zi, Sanahanbi in le hawl le, ha 
tak in a hawl mau in, maleh Nabakishwor zi ding ah vang, a upa leh a unu'n in a hawlnau ah a muna 
dingu kawng a kua lo hiat hi. 

A upa zi, Sanahanbi in nai tak ah kichei ah a chia dawna ah a mu phat sin leh ama'n (Nasakishore) 
in hi ti'n a dawng sek hi “He u, khawi ah nungak hawl ah chia la h’em?” 

“Ka hi ma hi. La zi hih a piang nai pua'i, Bawi / Bern” 

“Khawi ah piang di a h'em, u. Nangu in la dawiu chuh phung pha, mi hausa, sum leh pai khuat daw 
thiam, a mel le Sarsbati in a za thei hial a hi'n, u, Nang in le zia gual chuh la tit diam? 

Zia chuh a hiat in, umchanahia pua'i ti'n Sanahanbi chuh a lungna ta'i. Ziaphat ah chun Nabakishwor 
in a gen ta'n, “He-u, zi di chuh a nei di pa'n akihawl lo leh kimu lo a ‘hi'i.” 

“Chuti leh nang in kihawl thim ta’ n lah! 1 ” 

“Chuti’n gen ngut ngut le chin ka ti a hi’i. Nangu in ka mawpuakna ei lakpiak gual ah kei le lei la sugim 
mamatauhi.” 

“A pha e, va kihawl ngut ta aw” 

“Ka u’n le ei awimaw lo di h’em maw?” 

“Hawlna di hia takei lo chuh bang ti’n awi lo da h’em e!” 

“He u, thu pakhat gen ing ka” 

“Gen ah” 

“Phung pha eiu tawh kibang a hi lo tawp ah le eiu sang ah pha zaw hi leh le a pha na chuh lah” 
“Nam chapa kiti hih chuh, a nawp e, la thugen ngai thuk a nawp ei” 

“Chu leh, zia ban ah chuh a mel pha deu hi thei na lo di a h’em” 

“Zia chuh vang thil pha tak a hi chuh la’m, Bawi.” 

“Nungak a hi aw, u” 

“Hie” 

Chawm khat a en ngawi ngawi in, Nabakishwor in a gen kit ah- 
“Nungakchuh ke’n hun kihawl mai ta’ng ka. Ahu’n lah, nangu kei vang nangu kichen kinei dan gual 
vangzopua’ngka.” 

Sanahanbi chu’n chil phi jen in a gen in, -’’Bawipu, bang thu a h’em la gen chuh(bang gen ah kinei la 
h’em)? Zing leh thai ah tu leh cha la hun nei tak leh mi’n, dan gual ah kicheng lote cha leh te ti’n, a zi 
a cha dingu hun mu zo lo ding a’i veu.” 

“Zia chu bang a khawk em- dan ah kicheng lote cha leh dan ah kicheng lote cha kichengna di a puau 
em, kei tawh bang mi tarn tak a um nalai hi. 

“Zia lawm chuh vang bawl pua’i tiu, Bawi, la u ngei in le awi pua’n a.” 

“A hi’n lah, zi chuh ke’n ka kihawl ding a hi ngal ah.” 

“Nang in la dawigual chuh gen ziang in, keiu in va dawt piak na’ng kau, a jek a bang (Kuthi) en na ing 
kau, chuh leh, a lem thei leh gual leh paite chial in, melpha tak ah kichen sak na’ng kau.” 

“Kuthi ding ti! zia chuh vang, u, ka ut pua’i, chuti a hi leh nangu in hawl maiu in, kei ka thei pua’i.” 


“Zing leh thai ah thi leh nat tung leh bang ti di?” 

“zia chuh vang u, mi zosia thi chiat ding a hi’i. Thiampu’n mi chuh hin sak thei pua’n a.” 

“Hi leh le a huncha’h, thi kiti a um chuh lah.” 

“Thi ding a hi leh ma tak ah thi a pha zaw’i.” 

Chuti chu’n amau unau in a gel gelu in, Nabakishorw zi neina ding thu kithang dawk ding a hung hi 
ta’i. 

A hi’n lah tangval a hung pitin leh kua a lampi dal thei um ding a hi ta pua’i. Chuti in Nabakishorw 
in ama ama thei dan dungzui in a guk ah nungak pakhat chuh ni sawn nung in a kimu ta’i. 

Nikhat khua a hung vak phat in Shyamwsundar in a mit a hun te’h, a hung pan ma’n, a naupa, 
Naba ki shore gualpa pakhat a hung hi. Ama’n a hung phawt phat in a paniu in a hung thou in, bang di a h’em 
ti’n a dawngu hi. Tangval chu’n lekhathawt pakhat a pia’h. Lekhathawt chuh Shy am Sundar in a la’n a sim 
ta’i. 

Lekhathawt chuh ziagual chuh a hi’i:- 
Iteima/He u, 

Ka unu’n i kihona khah hiamial pua’n la ti ka gingcha’n, ka upa lem ei ti ti pina ding nang 
mawpuakna’n um hen. Ke’n zani in nungak pakhat ka hun kipui ta’i. Aphung nam a hi leh ke’n tuma’h ka 
gen khah a hi’n, eiu sang ah pha zaw a hi’i. Gum Aribarn a hi’i. Amanu hi’n nu leh pa pakhatcha le a nei ta 
pua’i, ama-a ti chuhkei bep hih ka hi ziang hi. Amel le a hawi ma ma’n, la duthusamkhah ting ngei ding in 
ka gingcha’ i. A taksapna hi leh a chagat hih a hi’ i. Nu leh pa nei ta lonu hih ke’n ka dampi leh a hun a hi mai 
hi. Dan leh in ah puilutna ding ei hun ngaitua piak in. Tu zingkal ah mat ding sum nau khat ei hun pia’n. A nrk 
leh puan ding le neukhat bak chawk piak lo thei a hi puan, khi le pakhat le chawng ka zia ziak ah chun, sum 
le themkhat tarn deu ei hun pia’n. 

La nau-Nabakishore 

Lekhathawt hih a sim ah kipat pakcha in, Bamawn nungak a hi ti ah a gen phat ah chu’ n Shy amsundar 
chuh a lauthawng ma ma ta’i. Sum negu a hi pua’i ti a gel thei in, ama thuphalo gen andherma a hi pua’i a 
ti ngam in, mi thina ding ah Thiampu ko ah dawi ah thil siam sak chuh- punya sung ah a chanlut thei in, 
chuleh, Bamawn chuh Meitei in a kichenpi thei hi kiti chuh kam mai ah gen a bailam ah khatvai ngaitua mai 
ah andherma. Prayasichad zakhat leh giatvei bawl nuam mi a hi’ i, Shyamsunder chuh. 


Zia gual hi lo ah karma hih a pu leh pa khang ah khatvei cha le a um kha ngai pua’ i. Ama khang ah 
a hung um ah hi’n, zachatnate tawh kithua in a lungna ma ma hi. Mi chate’n a bawlu leh nui ding ah a kam 
ka ta Shyamsundar chuh a in ah kipat a hung pawt dawk in, a kam kat le chi thei lo, ha le ha kat diak thei 
lo hun chawmcha khat milim gual ah a um ta’ i. ‘ ‘Ama chuh gen in, zadap ama ka nau a hi pua’ n, zia hih hung 
lut thei pua’n a. Kei chuh ama chungchang thu ah a thi a hi ta’i ti lo ngal bangma dang ngaitua thei ta pua’i.” 

“Pha ma ma in a” ti’n zadap in a gen ta’i. Zia phat ah chu’n Sanahanbi chu’n, “Khawngai in, 
numeinu chuh a in lam ah thak kit le hen a kichai ta chu la’m” a ti ta’i. 

Zia chuh nuam lo in hi ti’n a gen hi:- 

Iteima, zia chuh hi thei pua in a, Nabakishorw in a gen chuh Iteimate phungte gui.” 

“Ka hun hia ta’i” zadap bawipu. Zia chuh hi lele Maiba, Maibi.” 

“Chuti a hi leh Nabakishore tawh kihou in.” 

Amaute kihona a hiat phat in Shyam Sundar chu’n, niam tha deu in a gen hi- 

“A dik hi, dan/lampi dang khat a um hi. Nuam lo, tuma ma’n nangi n Nabakishore hun pui in la 
hungu in. Ka lungnatu ti hil ki’n, hung in va ti mai mai in” 

“Aphamaima’i” 

Shyamsundar leh Sanahanbi chuh a khut a kengu sil ding in a chia tau in, chuh leh, chawmkhat zaw 
in, Jadap chun Nabakishore tawh a hung tau hi. 

Shyamsundar in a gen hi- 

“Nabakishore, tu chung ah la thil bawl hih a dik pua’i, la upa mit mai neucha le la en pua’i. La 
naupa’n ziak ah ngawl la hi. La upa’n a leng in ka hia’i. Khuatang in a phal lo bawl ngai a hi pua’i. Zia ziak 
ah chu’n nang phung chuh a manthaina ding khat ngaitua a pua’i.” 




Sanahanbi’n le a gen ah, “Bawipu, la u gen chuh a dik ma ma hi. Maibi tam tak a um in, kei, la 
unu’n va hawl ing ka. Naupangnu chuh a in ah va kawi vak in.” 

Dan cheng ah khah a upa kiang ah gen a nawp lo ziak in a pau pua’i. A unu’n a gen phat ah chu’n 
ama’n le a dawnhu pua’i. Chuti’n Nabakishore in a gen hi- 
“Iteima, ke’n mi that pua’ng ka. 

Kei Churanthaba ka hi pua’i. chuti gual ah mi hepina neilo ding ah mi ting ah hung piang ka hi 
pua'i.’’Chuti gual ah mi hepina nei lo ding ah mihing ah hung piang ka hipuai.” 



‘‘Chuti leh kua’n nang chen khawmpi thei ding a h’ em? Mi’n eiu ei kipawlpi nuam pua’ n au. Bang 
ahiueitidiamu?” 

‘‘Nungak zampi kei ngen patdaw a hi pua’i. Mi zosia’n le a bawlu hi. Chuti ah Bamawn nungak 
pakhat puilut ziak ah mi’n eiu ei kipawlpi lo ding a hiu hi. Mi-a ding ah um hih eiu-a ding ah haksatna a hi'n, 
ke'n Bamawn ka lak leh amau-a di'n bang a siatna a um em? Amau in a dawi lou leh bawl dau hen.Amau 
chuh lau ziak ah i cha thalup chuh hindan di a hi pua'i. Bamashram chuh mihing khutsuak a hi. Thahat ziak 
ah a zo zawpa dan siam a hi. A zawng khat zawn a zui mai bep a hi. Mi'n a siam chuh, kei le mi pakhat ka 
hi'n, ke'n bang ziak ah susia thei lo ding - suk le ka suksiat piak tak hi'i.” 

Ama gen hih a hiat phat in Shyamsundan chuh lungna'n a kithing ziang ta'i. 

Zia phat ah chun a gen hi, 

Ka hia'i, thip ah, misualpa. Nang hih ka bangma la hi pua'i. Nam niam hi ta'n, la nawp nawp 
kibawl in. Ke'n nang chuh a thi'h ka kawi a hi ta'i. Ka naupa la hi ti ah ka hukdawk thei em ti ah ka bawl 


a ;hi.” 


Zia kipat ah chun, a upa lungnatna thupiak chuh a luzang ah vaipuak in Nabakishore in awl awl ah 
Zadap nung zui in a chia ta'i. 

Nabakishore chuh a zi Kashori a kipui in khua kil thip lam ah a kichia ta' i. A chan chin bangma a 
upa kiang ah a gen ta pua'i. A unu'n a kan vel ah khawi tak ah a umu em ti a hiat chuh a hi mai hi. Apawsal 
lea gen diak pua'i. 

Tha pasagi nung in, Zadap chuh ni khat a hung in Sanahabi kiang ah hi ti'n a gen hi-1 tei ma, 
Kishori in chapa pakhat a nei ta'i. A hi'nlah, I tei nia, nek di nei lo ziak in ka haksa ma mau hi. Paisa them 
khat ei pia le chin pha lo ding a h'em” 

Nabakishore in ei pia'n a ti em?” 

“Ama'n vang gen ngam pua'n a K e'n amau um dan ka en pua'h ka gen a hi” 

“A hi lehle, Bawi, sum ka nei pua'i, a upa ka hi ti ah a um dan hih tawilawk lo hiat ah a um tawh. 
Ke'n tuma'h ka gen ta'i, paisa them khat bek piak ding a hi ti'n. Maleh bangma a nuam pua'i. Kei nasan 
la nunglam ah kichia in ei ti' i. Ke' n le a ngaina ka hia pua' i.” 

“Dik vang a dik pua'i. Nabakishwor le go chan a nei ding a hi. Ahi'n lah ama'n bangma a gen pua'i 
ti ah mawk thip san.” 

“Zai matak chuh a muna ding, la unu hi'n le ka gen ta'i. Ka gen leh-numei, nangu thu lak thei a hi 
pua'i ti’n a gen hi. Hi ziang leh le la unu'n mi uan thawt ing ka tin en ing ka. 






Zadap/jadap le a ki nung le kit ta'i. 

Sanahanbi in Nabakishwor a lung gimpi ma ma hi. A thei lo ziak mai a hi'n, hi da leh chuh Bamawn 
chanu chuh in ah pui lut ah kawi ta ding a hi'i. Ama’n gen maleh numei thu kilak Iona insung a hi ziak in 
ama'n bangma a bawl thei pua'i. Chuti'n ama ngaisak lo ta leu le a naunuu Shyama bek chuh ei ngai khawk 
piak khat leh ti'n Shyama a ko hi. 

Shyama le a pawsal in ah kipat a hung hi. A hung tun phat phat in a upa kiang ah a lut ngai hi. Ama'n 
he u ti'n a ko hi. Shyamsundar chuh he-u ti ah ko thei mihing a hi ta pua'i. Panna nei a lah hi lai ah 
Taibungaw (He u) a lah ti thuu a hi Amau pathum hih a nu leh pa pakhat hin a hiu hi. 

Shyama chu naupang neucha a hi lai in a nu leh a pa’n a lah thita a hi’i. Zia ziak a chun Shyamsundar in a 
nu a pa gual in Shyama chu a hun etkawt a hi’i. Apianpi a suapi neu pennu chu hepi tak in a enkawl hi. 
Nu leh pa kal ah hing a hi lo ziak in a lungsia’h a suapinu gen tapo chu a nial ngai pua’i 
Ama kiang in Shyamsundar chu pakcha vui chawi kawm in a lah um hi. Shyama in a kiang ah chu kawm 
in a gen hi. 

“He u, ka u hi (ta yaima) ei haw tawh i kipawl thei ta puau hi, a hi vang in ama mi kuama a um ta 
pua’i. Zaucha hi ziang leh le, a hung pian ngai a hi leh eiu cha ei pua’i kiti thei pua’n a. Apianna nu chun 
an a lah ngawl chun a cha chule a la dam ta pua’n a. 

“Shyama, ama chanchin chu kei kiang ah gen ta ki’n. Mi a lah thisate-a ding in ke’n bangma ka 
bawl thei pua’i. Kei chuh ama’n ei nusia ah chia a hi ta’i. Ka u, upa zaw pakhat a um hi ti ah lau lo ah, kei 
pawsal ka hi kuama nuai ah um lo ding ka hi ti ah, chia ing ka ti ah a lah chia a hi ta’i. Zia ziak a chun 
keima’n ka etkawl ding a ngai pua’i.” 

“Ka u’n pia nuam lo le chin le, ka mo in ama mimal van zuak daw ah pia’ng ka a ti hih piak sak ta’n 

la,” 

“Amanu (a mo) tawh Nabakishwor chuh bang a kichanaunau a um em.Ka nau a hi lai in ama tawh 
a kichanauu’i. Tuhin ka naupa a hi tak lo ziak in la mo in ama a ding ah bang h’em a bawl ding?” 

“Khuti a hi leh keima’n keima lanlai thil bek pia’ng ka, zia chu le hi thei lo ding a h’em?” 

“La nawp nawp bawl in, Nabakishwor panpina piate chuh kei kiang ah um thei pua’n au, zia chu 
kihiat in, Shyama.” 

“He-u, zia chu a dik pua’i, nu khat hin, a sung ah pat hung piang i hiu, kilungsiat lo chu hi thei pua’n 
a. He-u vang, member la hi lai ah mi suangkul ah la khum khum a, zia ziak a chun, la lungthim hungtak a hi 
ta’m?” 

“Bangti’n em a dik lo di Shyama; Nabakishwor in eiu ei lungsiat lo leh eiu’n i lungsiat lo-u chu 
bangti’n em a dik maw di. Kile kit ta’h, a vaigei ta’i. 

La in ah na a lah sep piak ding le um pua’n a.” 

A thugen a hi thei tak lo phat in Shyama chuh kinepn a nei ta lo in, a in lam in a kile ta’i. 

Nabakishwor in a upa kipat panpina mu di kinepna a nei ta pua’i. A thil bawl hi khawvel in a phal 
a phal lo chuh thu khat hi ta leh,Shyamsundar, a upa-a ding ah zachak um tak khat a hi ziak in ka u’n ka gen 
hi ei ngai thak piak pua’ n a ti chuh a gel a hi ’ i. A nu a pa nei leh go a lah kawi chuh ama chantum le um a hi ’ i. 
A hi vang in, a upa tawh ngai dan a kibat lo ziak in, a chan ding dawl nei leh gote chuh a lah dawi ta pua’ i. 

I thi leh kichai ziang ding, mihingte hinkhua hih khawvel ah mihingte’ n a siam dan neukhatte ziak in, 
khat leh khat kilungsiat Iona um ziang hi Nabakishwor in kidak um tak in a ngai hi. Zia ziak ah chu’n, zia 
gual tawh bang dan det tak ah tuchakpa, khawvel ah, a upa chuh bang tik lai in le bangma a nawp pi pua’i. 

Zia gual a chuh a gel ziak in, ama taksa tak in ei panpi in ti in a upa kiang ah kuama a sawlkha pua’i. 
Zadap in thu a va tut haw zosia chuh a unu Sanahanbi in a lungsiat ziak a lah hi. 

Chawm khat zaw ah chu’n, typhoid ah a nat ziak in Nabakishwor chuh lupna a pat a tho dawk ta 
pua’i ti thu a hung hi. Zia chu’n Sanahanbi chuh a lung a khawi zaw diak hi. Tuchung hin vang, ka pawsal 
lungthim hih kihei in a, ti chuh a gingcha a hi’i. Zia thu hih Zadap in gen da ing ka ti in ni bang zat a h’em chuh 
a um hi. Zia chu’n a thu hia ngai ah lei hil puau ti kha’n a ti in ngai siakha’n a ti a lau ziak in, a nat gim nung 
inahilbephi’i. 

Sanahanbi chu’n Shyamsundar kiang ah kinaw tak mai in a nat thu chuh a gen ta’i- “Nabakishwor 
chuh typhoid in a ha nat hi, a tiu in, tuni hih a ni sawm tin ni a hi a tiu. Eiu i a chiau ah doctor bangma i va 
ngaitua hunu a hi’i.” 


“Thip bek in um in Sanahanbi. Ama thu ngaituana ding kei ah hi’n bil a um pua’i.” 

“Zia hin, thil pha lo bah’em hung tung leh la lung a awi na diam, member” 

“Bang a h’em, lung awi lo di. Mi ama in thi ta’ng kiti chuh, kua’n bang hatna ah huk hing zo ding.” 

“Member, la lungchang chuh suang a hsiam a h’em?” 

Shyamsundar chuh hun dang gual hi leh chuh phun phun in lungna ding a hi’i. A hi vang in tuni hi’n 
bang ti a h’em, nui kawm kawm in a gen hi. 

“Sanahanbi, a dik hi, kei lungchang hih suang chang tawh bang a hi’i. Chia’n lah la na va kisep in.” 

“Zia thu hih keima na a hi,” a ti’n, i piu a um lo ziak ah ama ah pat lungsiatna mu ding chuh kei a pat 
kimu’n a, a ti’h, zia gual ah hung um a hi’i. Mihingte hih i vangte thu thu a hi’i.” 

“Bang em numei, i vang thu bang ti’n um a hi thei ding. Ei phatlopi chuh bang a ti ah Pathian ngaw 
thei ding? Ka ngai nuam pua’ i, chiadawk ta’n zia lam a khun. Ke’ n numei thu ka la pua’ i ti hih la hiatmil a 
hi ta’m? Nang in bang zat in gen le chin le Shyamsundar hi’n ngai lo ding ka hi ti hih hia’n.” 

Angaina a hiat taklo ziak in Sanahanbi le a chia mang ta’i. Akin ah kin in mi a sawl in, Shyamsundar 
tawh kipawl thei leh a chung ah mi le hi, Tollen Singh a vako sak a hi’i. 

Tollen chuh kin deu in a hung lut in a gen hi- 

“Bang a ta Shyamsundar, numei naupangte lungthim nawpmawna ding la mawk bawl? Nang bang 
tilahita’h?” 


“He u, bang a ti’h, kei thiammaw lei chan saku a h’em? Amau in ka gen leh genthei ta’ng kau a tiu 
leh ke’n bang ka law thei diam?” 

‘ ‘A dik pua’ i, a chiasa chuh a chiasa a hi ta’ n, tu thi leh hin kikal ah hi’ n bawl thei thei bawl chuh dik 
zaw’n a, Shyam.” 

“Kei kiang in, amau thu hi ei hun hiatsak ta ki’n, he-u.” 

“Kei in ka gen nang la hi, Shyam, Nabakishwor chu hun puau in lah, en kawlu’n ka ti a hi pua’i, 
sum leh pai leh thiampute mang cha’n a hinna a hukdaw theiu em, ngaitua chuh pha’n a. Nang ti lo ama a 
ding in kua a um em?” 

‘ ‘Kei in vang ama chungchang ah hi’ n thupukna ka lak a hi ta’ i! Thupukna masa haisan ah, thupukna 
thak lak chuh dik ka sa pua’ i 

Zia chu’n a suapinu Shyama le a vaihawmnau ah chu’n a pang ta’i. A upa thugen a hiat phat ah 
chu’ n, mitthi pawt pum in a gen hi- 

“He-u, ka u, Nabakishwor chung ah hin lah, la lung a kihei zo pua’h. Nang member la hi lai ah 
chu’n lah, mi chung ah thupuakna san thakna ding ah sum la nek ziak ah, la sep a hai hi lo la h’em.” 

Shyamsundar chuh a lungnat tawh a zachat tawh kithua in, a naunu chuh vua’ng ka ti’n a kipan 
dawk hi. Shyama a u vuak ding lau a va taimang chuh le a hung le chut kit hi. 

Tollen Singh in, zia pat chu’n a gen hi, “Shyam phatchuam pua’n a. La lungnat haisan in. Kigel in. 
vaigei thei pua’n a. Anatna ta’i. 

Zia a gen zaw in Tollen le a chia ta’i.Shyamsundar lungchang vang chuh suang gual in det tak in a 
um nalai a hi ’ i. Ama sulrng thei ding kuama a lah um pua’ i. 

Chu ti chu’n, hunte chuh a chia to jel hi.. Damdawi leh thiampute khatcha le mat lo ziak in, a natna 
chuh gim deu deu in a tawp in Nabakishore chu’n khawvel a nusia ta’i. 

Athi thu a hung tung ta’i. Ahun hiat phat a chu’n, Sanahanbi chuh a mit tui zosia seng in a kap hi,a 
hi vang in Shyamsundar a lau ziak in a awgi in a kap ngam pua’i. Shyama le a hung in a kapi hi’i. Amaute 
ni chu’ n Shyamsundar chuh a ngai thiam puau, hi leh le bangma cha a gen puau. Amaute ni chuh kap kawm 
ah khat leh khat kientua in kap lo ding ah a kithem tua zawk sang a um puau hi. 

Athi thu hung tun nung in, ni thum a hung hi ta’i. Thing bul lian chuh ahung kilawng pan ta’i. Tumlam 
ah nisa hung suak a ta’m ti’n a gel hi. Shyamsundar in Sanahanbi chuh a ko in a gen hi- 

“Sanahanbi, nang in la hia em. Nabakishwor umna mun chuh?” 

“Amun chuh ka hia’i. Ain chet vang ka hia pua’i. Ahi’n lah mite dawng le hin kihia’n a. Bang di a 


h’em? 


“Zaucha ti le hin le ama cha chuh eiu thisan a hi’i. Ama a umtak lo a hi leh zia nau chuh abul bal um lo in um 
kha’n a. Anu a cha eiu kiang ah um ding in vako ing ka.” 

“Bang gual in i kawi diam, i vengte a nuamna diamu?” 

“A tawp lo u leh le, huan sung ah in khat a chuam in sa’i ti’n chen sak hi thei lo di h’em, Sanahanbi?” 

“Akhawkpua’i, ahi’n lakei vang amau zia’h a kawi nuamka sapua’i.” 

“Bangziak ah?” 

“A thi ma in i nau chuh a lah kimu pua’n. Tu hin, nisin ah a nu leh a cha en ah Nabakishwor-a ding ah 
thaknate chuh Zadapbang ti’n numei in thuak zo ding a h’em? Hun pui da ziang in en ngam pua’ng ka.” 

“Zia chuh thil hi thei a h’em, Sanahanbi? Bang ti’n a pa um lo naupang chuh mite kawt a lut sak ding 
maw. Eiu mai mawk ding a hi’i. Numei nang haw’n bangma la hiapuau hi.” 

Sanahanbi thu chuh a ngai piak ta pua’i. Yadav chuh a ko in, Shyam Sundar chuh a naunu 
Kishori kiang in a lah chia ta’i. Achia masaku chu’n, a in kawt chuh a lah kikam a hi’i. Zia vel a mite chuh 
a dawtu leh, Kishori chuh lamlian siam in a pang in, dak nga(5) a git phat leh a hung kile chang a um in, a 
chang leh a hung kile sek pua’i ti in a lah genu’i. 

Shyamsundar in Zadap kiang ah chawmkhat bek kichut lo thei lo a hi ta pua hi lam ti’n a paniu in 
phek kipha lo in Kishori sungkul ah kichu’n a um tau hi. 

Amau dak kim khat vel a chut nungu chu’n Kishori chuh a hung tung ta’i. Zadap a hil ah ka upa a hi ti 
hia’n Kishori in a kiang a va nai in ama ang in a va bawk khup hi. 

Shyamsundar in a hun gen hi:- 
“Khawi h’em la cha chuh, Boinu?” 

“Zani kha’n a um ta pua’i. Apa, a cha dam lo gel a hiu in, a pa nung ti chu’n a zui ta’i.” 

“Nangu nu chan pui ah hung ka hi’i. Chia tai tiu aw le.” 

“Ei ngai thiam in, kei hung pua’ng ka.” 

“Bang ti a mawm?” 

“Kei zia in chuh tawh bang kitimatna ka nei ah hung lut ding ka h’em?” 

“Bang h’em la gen hih? 

A pawsal in ah lut chuh bang kitimat ti gen a ngai em?” 

“Ka pawsal um lai a le ka lut thei Iona in chuh tu hih bang maichang pu lut di ka h’em?” 

“A hi’n lah nang chuh Boinu, ama zi la hi, ama in a.” 

“Kei ei ngaithiam in kuama chung in ka lung a na pua’i, kuama thiam maw ka chan pua’n zia hi ka hi 
thei lam a hi pua’i. Ziak a chun, ei ngaidam in, kei hung thei pua’ng ka.” 

Zia chu a gen in, Kishori in, lu kun jana a pia’i. 

Shyamsundar in lungthim na tak in a gen hi, “Ama chu ke’n ka nawdawk in, nang in kei lei nawdawk 
in, Zadap, a hi thei ta pua’i, bang ti di. Chia mai hi ti.” 

Kum upa tak sana “Bungthing” chu tawi leh chan zawlona liangko ah kinga’n, a ding dawk in, “a hileh 
chia ta’ng ka” ti malam in a chia ta a hi’i. 


3. Zia tuanthu sung thu um dan hih neu khat a ban ban ah a um di gual lo in a nuai ah hi’ n a kipia’ i. 

a) Nabakishwor in numei a zam pi’i ti thu a hung hi. 

b) Shyamsundar chuh khua lam ah a naunu in a pawsal a neina chungchang ah pi pu chawn dan hih hi ding 
inachia’i. 

c) Nabakishore unu leh upate nupan chuh a nau zi di hawl in a vak vel velu’i. 

d) Nabakishore sum neu khat pia’i ti ti in Sana, a suapinu chuh a u Shyamsundar kiang in a hung hi. 

e) Bamawn numei a hung kichanpi hi ti’n shyam Sundar in a naupa chuh a nawdawk hi. 

f) Shyamsundar in eiu in lam in chia ta’i tiu a ti leh a naunu’n (Bamonnu) chuh a nuam pua’i. 

g) Nabakishwor a um ta pua’i( a thi ta’i) ti thu a hung hi. 

h) Nabakishwor a ha dam pua’i ti a hiat phatu’n a unu’n, apawsal, Shyamsundar kiang in doctor(maibi 
maiba) pui hi tin va et sak hi ti ti’n a gen hi. 

i) Nabakishwor tawh a unu chuh zi nei ding chungchang a lah holimkhawmu’i. 

A um ding gual lo ah kitiang, zia tuanthu a pat hi’n nang in a dik la hiat guak tak in ziak in. 



4. Abailamtheipenindawnhuin:- 

a) Shyamsundar in bang na a lah sem em? Chuh leh bang ziak ah a sepna ah pat a la hai a h’em? 

b) Aute nupan in Nabakishwor zi di a hawlu a nei in bang a ti ah a mu zaw lo ziangu a h’em? 

c) A nu a pa nutsia, nei leh lam Nabakishwor in a chan ding dawl bang ziak ah, a upa’n sum hi leh le neu 
khat bek pia lo a h’em? 

d) Nabakishwor doctor(maibi maiba) et sak hi ti a ti’h, a zi Sanahanbi in a gen hi. Bang ziak ah Shyam 
Sundar nuam lo a h’em? 

e) Shyamsundar in eiu in lam ah chia’i tiu a ti leh bang a ti’h Kishori a lah nuam lo a h’em? 

1) Zia tuanthu neucha ah hi’n kua chuh kua’n bang ziak ah naw dawk a h’em? 

5) A upa’ n a nawdaw zaw in Nabakishwor in bang bang gual in a hinkhua a mang em? 

6) Sanahanbi in a naupa( a pawsal nau) Nabakishwor in a lak(pui) lut ding bang gual in a lah ngaitua em? 
Chuh leh, a lah zaw lo ziak chuh bang a h’em? 

7) A naupa thi nung in a naunu leh a naupa chuh hang pui ding a tiu leh Sanahanbi chuh a lah nuam ta 
pua’h, bang ziak in? 

8) A nu a pa nei leh lam, ah pat a chan ding dawl neukhat a um leh le Nabakishwor in a upa kiang ah ei 
pia’n a ti lo ziak a nuai ah kipia pat ah hi’n bang pen hih a hi diam gen in. 

a) A upa tawh a kinak ziak 


b) A upa chung ah a lung awi lo ziak 

c) A upa a kichat ziak 

d) A upa a za ziak 

9) A nuai ah kipia mite nungchang umchan thu a chawm lam pen in ziak in. 

a) Shyamsundar 

b) Sanahanbi 

c) Nabakishwor 

d) Kishori 

10) A nuai ah thuchawmte hih kua ziak ah kigen a h’ em chuh leh a sung ah a umzia a bailam thei pen in 
ziak in. 

a) Thing kipho chuh sawp thian ah, mei ah kitik thei a hi chu’n, zia chan chu le a hi sak nawp a hi’i. 

b) Samul a hi a kiti phawt leh naupang ek nat leh le a thiang hi ti a la ut khat a hi’i. 

c) Tangval a hung khan daw lim ah nungak a hel nawpna lungthim chuh kua a h’ em a khak zo di. 

d) Thing bul lian chuh a hung kiling pan ta’i. 

e) Akum hung upa ta sana bung thing. 

11) Lekhabu ah a um gual in mun awngte hih hi dim in( thumslte ah pat hi’ n a kituak pi pi ding tel in: 

a) duhawn (b) Lampi a (c) naupang a (d) Thil siam (e) la mawna (f) phung / tumlam ah) 

a) Duhawn kaite phung ah piang mi in_a va kai lo chu’n, Shyam Sundar tui chu al 

lah sukha thei lo a hi’i. 

b) Kisil zo ah hung kile phat leh_tui the kawm kawm a hung kile sek mi a hi’i. 

c) Samul a hi a kiti phawt leh_ek nat leh le a thiang hi ti a lah ui khat a hi’i. 

d) Bamasanram hih mite_. 

e) Ama’n_a kisiam in a gen thei sak chuh, kei in bang ti hen lei tiu a h’em? 

f) Thing lian_a ling pan ta’i_nisa le hung suak ziang 

ta’m? 


12) Shyamsundar in a naupa a nawdaw chuh nang in pha la sa em? Nangma ngaidan thutawn sawm 
hang in hung ziak in. 

13) Malai Meitei pi leh pu chawn dan leh tu lai chawn dan hih bang bang gual ah a kikhia em? Ti chuh, 
zia tuanthun tawh kisai in class ah mi pathum thum in pawl siam in a lah gen khawmu ’ n. 









TUIKUL NEU 
(PUKHRI MACHA) 


A lettu: Hauthianthang KHUMANTHEMPRAKASH 


KHUMANTHEMPRAKASH(1932-): Sagolband Meisnam Veng sung, Imphal ah piang a hi’i. Zaila, 
thusim chawmcha chuleh zaila a ziak hi. A lekhabu suate lak ah, “Ichegi Lam”, “Manglam Zaila”(thusim 
chawm), ziate haw hh vak suklat thei chuh a hi’i. Zia “Manglam Zaila” kiti lekhabu a lah ziak chung in 
Bharat Sahitya Academy Kipakman le a lah dawng(mu) hi. 


1. Chate-a ding ah, nu leh pate’n bawl thei lo bang a nei diam u? A chang chang leh zuau le a gen kha 
seku’i. Zuau a genu chuh a chate a lungsiat ziaku a h’em, a hi lo leh, a lungsiat lo ziaku ah a genu a diam? 

2. Masanglai ah chu ’ n vaigei tak ah thim nuai ah chia ah thil pha lo mi themlau sek, kituak kha’ n a, ti ’ n, a 
lau seku hi. Himaleh, tulai ah hi’n,kuamna’n bangma’n a gel tapuau hi. Zia hih bang ziak a hi dia’m? 

3. TU’N THUSIM CHAWMCHA SIM TA'I TIU: 

Khwairamband kaithial ah pat i datdaw leh vak kigalmu, Nambonbi lei chek(brick) ah kisiam chuh 
i vak galkai leh tumlam pang(west), thiang talua lo, chia haksa ma ma ah pat chuh i chia suk leh gam awng 
khat a um hi. Zia gam awng ah pat chuh neukhat i chia leh mawng phung lian pani kikal ah lampi chip tak, 
mi mu thei lo gual khawp in a kithep kawn suk hi. Nuai lam pang ah kihei, lampi neucha ah chuh i lut leh 
huan sung mun awng (Ingkhol) bek khat ah chu ’ n Tuikul Neucha pakhat a um hi. 

Zia tuikul(Pukhri) chuh kuama’n a mat khak tak lo ziak in hampa buk in a khu khum zo ta’i. Zan phat leh 
tuikul gual in a kilang pua’n, lentual(ground) gual in a kilang zaw sek hi. A chang chang leh zan sawt nung 
phat leh zia tuikul ah chu’n naupang ka git a kihia sek hi, ti in, a vel ah um mite chu’h a lau ma ma seku’i. 
Kua hi leu le, zan sawt nung ah a hung kile phatu leh, zia tuikul mun chuh a hung phak phatu leh hampa chi 
khat (khup chip)na haw chuh a hung kiling dip dip seku'n, chuh leh, a hung sang deu deu seku’i a tiu. Kua 
tawh bang numei pakhat kaithial kai, ama ngen a hi ni khat leh “zia mun ah chu’n a puan mawng ah thil khat 
kikhai gual in a hia’h, a lau talua’h a kiko leh a mang kawm ta’i.,” Zia gual ah chu’n, zia ni ah kipat zia tuikul 
chuh mithemtu(lai umna mun) ti in a gen gim nei ma mau hi. Akiang vel chuh kuama’n a va nai ngam puau 
hi. Tha thim a hi lo leh gua zu gua, van a thim phat leh a lau diak seku’i. A tuam vel ah mite um leh bel chule 
thil dang dang, inmai ah a nutsia khaku; a chatlut hiatmil khakteu chuh, zingkal leh a lah um tak lo,leh, zia 
Tuikul Neu ah thitha (lai)chu’n a lah kilak a hi ta’i a ti seku’n, hawl le a gua ngai ta lo-u a hi’i. Atak tak in 
zia Tuikul ah chu’n zan leh mi a hung pawt dawk sek hi, ti in a gen hipnei ma mau hi. 

Lai(thitha)mithemtu umna mun ti ah a launa pen munu, Tuikul Neu chuh, tulai in naupang neucha 
chate’n le kihelna mu in a mang zo tau hi. A hi leh, zia naupangte chu’n mithem sek thitha chuh lau lo a hi 
diamu? A hi lo leh thitha chuh a simmaw ziaku a hi em? A hi lo leh a thil a thuamu, ei lak mang piak a hi ti a 
lungna phuba lakna a neiu a hi zaw diam? A hi’ n lah, a mau haw chuh lungnat mel pu, phuba lakna nawpna 
melput maisua him him ka mu pua’i. Kipak leh thanuam tak mel pu in ka mu zaw’i. Gam a zalen ta’i ti ah 
amau haw' n le a dawi gualu bawl a hi zaw diamu? A hi lo leh, Tuikul chuh a sukthianu a hi diam? Tuni, a gam 
mite-a ding ah thiantho ni a hi’i. Awh! thil kilawm lo nasa tak ah taksanna chuh suk mangthai a hi ta’i. 
Khawi ah um a hi ta’m Tuikul neu ah lai(thitha) chuh. Hawi tak ah sukthian a hi tak ziak in nitak vaigei nung 
phat leh le mi them ta pua’n a. Mi’n a launa mun penu, dawi lo tak ah a lah nawl dawku chuh a lah kizawppi 
nuam tak lo-u a hi’h! Tuikul Neu, nang-a ding ah le la phat tung a hi ta maw. 

Zia hih kum bang zat a h’ em thu a hi’ i. 

Tuikul Neu kiang ah chu’n bukcha chul leh lui tak pakhat ah chu’n meithai khat a chapa tawh a 
umu’i. Achapa chuh a hung teilawl in, a lawi a paite lak in a hung ta’i vel vel thei ta’h. Anu chuh veng sung 
ah mi inte ah kilawfa in mi bu suk piak leh sep piak in, a hung puak lut sek, neukhat ah chu’n, a chapa vana 
ding in gim maleh a bawl piak sek hi. Ka chapa hung lian in ti ’ n, phat chu leh tu' h ka gim ka chawlna hih 
hung bei in a, ti in, zia bep chuh kineppi in, an ngawl in na sem ziang maleh le chawl leh gim le a kisa ngai lo 
a hi’i. 

Ni khat chuh naupang tampi’n puansia “Zial lum” kihelna khat ah a kihei laiu’n, meithainu chapa 
chuh, a tha a hat pua’i, sakawl in le a kisiam zo pua’i,ti in, a pan sak nuam ta puau hi. A lawi a paite kihei 
chuh a et leh a lungthim a na ta’h. “Nang haw bang ziak ah hat la hiu em?” ti in a dawng hi. Zia phat 



chu’n pakhat chu’n, “Kei haw hih ka hausau ah, ka nuteu in bawngnawi tam tak ei dawn sak sek ziaku in 
a hat ah hat ka hiu hi, nangu lah hausa lo, la van le tam lo, la nu’n lah bawngnawi le lah dawn sak lo, nang 
vang la hat maw ta lua’i. Sakawl ah le pang zo lo la hi, a ti hi.” “Chu ti a hi leh, ke’n le bawngnawi va dawn 
di ka hi’i..” ti in, in lam in a tai ta’i. Ain ah chu’n a nu hung kile ngak in a um ta’i. Nitak a hi phat in meithainu 
chuh veng bu suk leh sep chai in bu-ngiam neukhat hung val chuh, a puan mawng chun in a inlam kin tak in 
a hung kile tung kit ta’i. Anu a mu mu in a tai lut pai ah, ‘‘Nu bawngnawi ei pia’n, ti in a daw pai ah, chuh 
leh a lawite’n a genu khah, pakhat le hiatmil um lo in a gen suak ah, a gen zaw in, ‘‘Nu eiu hih hausa lo i hiu 
em? a tia’,” kua’n la hausa pua’i a tiu a h’em ka cha kiang ah, amau haw’n a zaw lo ziaku’n a bawlu a hi’i, 
nang- a ding le la nu’n tampi ka kawi piak hi. Amau haw chuh a neu laiu’n a kivanu a hi ta’h, a hung let 
phatu leh a kivanna dingu um lo ding a hi ta’i. 



Nang hung pitin phat leh la kivanna ding la nu keima’n lianpi- pi tampi ka kawihe piak hi..” Zia thu a hiat ah 
pat chu’n naupang chu’n, “Keima’n khatvei vak en ing ka, keima’n khatvei vak en ing ka” ti in a kichawm 
vut vut ah!. A khawk chuh a hi ta’ i,thil a pha ding a hi diam ti ah a gen chuh a gen khia a hi ta’ i. Mi gentheinu, 
bangma le nei lo nu ti’ n gen maleu, nu hina lungthim vang chuh a cha-a ding in vang bangma tasam lo a hi 
ziakin,achachuhakalona ding leh a lungdamna ding a ngaitua a hi ’ i. A nawp lo phat ah chu ’ n, lampi dang 
um ta lo in, a hun gen ta’h, “Nang a la van zosia, nang la let ma ah, miguchate’n a guk Iona dingu’n, la nu 
keima’n i tuikulu, zia a sung lam pek ah saw’n, chabi det tak ah ka kam khum ah, ka kawi a hi’n, mi kiang 
ah gen dawk ki’ n aw, keima’ n nang-a ding in bawng nawi hung lak daw piak ta’ ng ka, kap ta ki’ n, i pani ’ n 
an huan ta’i ti.” Zia chuh gen in, mei a tik ah, anchang sawpna law ah chu’n bu-ngiam dan ah a hun puak 
neukhat khah sung lut in leisiat ah kisiam kuang neu khat tawh tuikul lam ah chu ’ n a chia suk ta’ i. 

Dan ah kha chuh, bangma um lo ah a chawi, kuang neu, tuikul ah pat a hung pawt ah chu’n bawng 
nawi dim set chuh a mu in naupangpa chuh, gen thei lo khawp in, a kipak ma ma ta hi. Tai lut jel in anchang 
tui chuh bawng nawi dawn in tui tak in a dawn ta’h. Zia chuh a et in a nu mitthi “vat ni”chuh kham tang man 
lo ah, hung va tha chuh, a chapa ludep ah chu’n “Tap tap” ti’n a chu ta’i. “Kei le tu zing tak leh chuh sakawl 
in kisiam thei ta’ngka maw nu,”ti in diangjetjetin, a kichawmah, anuchuakawlziangtahi. “Nukei 
bang tik leh ka ban diam, kei puan-ak chuh a ha sau em?” A nu tungtun chuh kawi in a chiak tha ziang ta’ i.. 
Tuni’ h chapangpa kipak dan chuh khat vei cha le zia gual ah nidang in a nu, meithai nu in a lah mu kha lo a 
hi’i. 

An a nek zawu’ n a nu chanu’ n a lum khawm tau hi. Kliua a hung vak ah, vachate chuh a hung ham 
sau sau tau hi. Meithainu chu’n, khua a hiat in a chapa chuh a lah tho ta a hi’i. “Zingkal ma tak ah chu’n kua 
kiang ah va kihel gua a hi diam, zingkal an-khing neukhat le ne’ng ka ti lo hial in” ti in a ko vel vel ah, a hia 
tapua’i. Chia vel in veng sung ah, in zosia a hawl leh lah mu ta lo. Naupang chuh a mang ta’i, ti in, a veng 
ah mite tawh a hawl tau a hi’ i. Lai(thitha’ n) in a puimang a hi ta’ i, ti in, khuang a git ngaithei thei a khen tau 
ah, muaibung(mut ging)te mut in a kithawng veng vung ziang a hi’i. Meithainu chapa chuh a hung pawt ta 
pua’h, ko le a hia ta lo a hi’i. 

A nu chuh a hung kigel gel leh zani ama’n tuikul nuai ah a sil a chen ka kawi piak hi a ti khah a hung 
gel dawk ta’i. Meithianu a chingsam a tho in “Bawi a kichai la hi ta’i maw” ti in a kiko in a tai lut ziang leh 
kem nuai ah chu’n, naupang chuh a lah kilap ta a hi’i. 


4. Tuikul Neu chuh bang gual in a gen hipneiu em? 

5. Tuikul Neu ah thitha chu’ n bang bang a tawk (gu) sek hi ti in a gingchau em? 

6. Gindawn (superstition) hih khangthakte’n bang ti’n chona a neiu em? 

7. “Gam mite-a ding ah thiantho ni ” hih kua pian ni khua tawh kisai ah kimang sek a h’em? 

8. Meithainu’ n a chapa chuh bang gual in haksa tak ah a hun etkawl ti chuh, tuanthu in ziak in. 

9. Bang pen kinepna nei ah meithainu chu’n haksatnate chuh a lah thawk ham ham sek a h’em? 

10. “Kua’n la hausa pua’i, ti ah a genu a h’em, ka cha kiang ah amau haw'n a hiat lo ziaku’n a bawlu a hi’i, 

nang a ding le la nu keima’n tampi ka kawi piak hi.” 

Zia thu hih meithainu bang ziak ah a cha kiang ah a gen a h’em? Bang a kilang em Nute umchan zia thu 
ahin? 

11. Meithainu’n a cha chuh anchang tui chuh bawng nawi hisak in a dawn sak hi. Zia chuh a nu lungthim a 
nuam diam a hi lo leh a nuam paw diam a hi lo leh a pani’n a nuam diam? a ziak pia’n lah ziak in. 

12. Kei le zing tak leh sakawl in kisiam thei ta’ ng ka” 

Zia thu hih meithianu cha chu’n bang a bawl pen ziak ah a gen a h’em? 

13. “Tuni chapang pa kipak dan chuh khat vei cha le zia gual ah ni dang in a nu, meithianu’n 
a lah mu khak lo a hi’i.”Naupang chuh zia ni a klipak hi ti chuh bang ti la hiat em? 

14. Meithainu cha chuh Tuikul ah chuh bang bawlna ziak ah kikhia lut ah thi a h’em, ti ah gen thei ding thil 
a ziak nang haw pathum thum in ngaitua khawmu in lah class ah genu’n. 

15. Thusim chawmcha ah hi ’ n, vang in mihiamte hih a pui sek hi, bangma lo mai in a kawi sek hi, ti hih la 
nuam em? Ka nuam hi, ka nuam pua’i, ti chuh mi pathum thum in kigawm in gen khawmu'n lah 
ziakkhawmu’n. 



THOBANDAWNG KIHIATMAW SAKNU 

(Thoubandong Ningngaidabi) 


A lettu: Henzagen Vaiphei 


Hijam Angahal Singh 


[Hijam Angahal Singh (1892-1943): 

Samuro khua’h piang a hi’i. Imphal Yaishkul Hiruhanba veng(Leikai) ah cheng a hi’i. Pau zilna lam 
ah lekha ziaktu a hi’i. Pau z il na lam ah lekha ziaktu minthangte lak ah pakhat a hi’ i. Manipuri pau ah a dang 
zosia sang ah ngainawp um pen, “Khamba-Thoibi Seireng” a ziak a hi’i. “Singel Indu”(Khanu Kabya); 
“Ibema”, “Pawktabi”(Drama); “Yaithingkawnu”, “Jahera” (Upnyas) “Thambal”, tite alahziakhi. Manipuri 
Sahitya Parishad in Kabiratna Upadhi a lah pia’i.] 


1. Manipur khua khenkhat ah a kivaknau chuh belvel a hi’ i. Belvel ah hinkhua khuasakna ah mang 
numei leh pawsalte chuh nang in bang gual ah la ngai em, amau mi nuainung hi in la gel em, a hi lo leh, 
hinkhua ah sep ding na pakhat a lah sem, mawpuakna kihiat mi a hiu ti’n la gel em? 

2. Belvel nasep ah nei ah kivakna ding lampi pakhat a lah hi mi pakhat in a vangphatna kisang ah 
nawpsakna mu taleu ama’ n a masang ah a belvel nasep khah bang gual ah ngai(gel) ding dawl a h’ em? La 
gualte mi pathum thum tawh pawl kisiam in simthaw in sim khawm in thu tawncha a dawnhuna ziaku’n. 

Thobangdawng ti ah kigen 
Belvel ah kivak 

Khua pakhat min a hi’i. 

Amau nasep ti chuh 

Bel den ti bep chuh 

Nasep thupi pen a hi’i. 

Amau chuh zia na bep hi'h 

Nei leh lam ah a hausau, 

Nawpsa vangpha a hiu hi. 

Zia vangkhua ma ah hi’n, 

Chaga ma ma ah khawsa 

Inkuan pakhat a um hi. 

Nupan khat hih le, 

Numei naupang pakhat tawh, 

Amau pathum a umu’i. 

Hun hung kihei dung zui in, 

A upa panite le a fam tau. 

Mi sum a iah ba tau hi. 

Mi vangsia naupangnu chuh 
Mi suak a chang ta’i, 

Mi sum bat ditna’n. 





Mi suak ah lut sawn ta in 

Inkuan pakhat ah a lutta’n 
Sum bat kilakna’n. 

Inkuan chuh le sum ba hi'n, 

Hausapa suak Han 

Kua-a a hi em khat. 

Sum bat chuh ditna ding in 

Suak ah thak sawn hi kit ta, 

Sum neitu pakhat ah kipat. 

Suak sawn lut nunung pen na n 

Dem chang leh liau thil di n 

Leng chapa zi a hi ta’i. 

A pawsal huang ah um ta in, 

Nawpsa vangpha a suak ta’i, 

Chagat genthei meI pu ta lo. 

Bazar a kai ni khat hih 

A gual leh pai khenkhatte tawh 
Sana-keithel ah a kai hi. 

Keithel kil pali ah chu 'n 

Bel mual gual kisia vum 
A mu in a gen hi. 

“Khawi lam lam” beI a hi ta'h 

Thing leh gua ah ga a h’em, 

Zia gual lawm ah tarn beI hih !” 

Zia thu a hiat phatu in 

A kitawnpi numei zosia 

A nui zak zak tau hi. 


4. Thobandawng khuate nasep thupi pen bang a h’em? 

5. Naupang vangsianu chu’n a nu leh pa thi nung ah suak ah a lutna ziak bang a h’em? 

6. Mi vangsia naupangnu nu leh pate’n hausapa suak milian sum a bau em? 

7. Naupangnu chu’n hausapa suaklian suak ah a lutna ziak bang a h’em? 

8. “Suak sawn lut nunung pen na’n 
Dam chang leh liau thil di’n 
Leng chapa zi a hi ta’i” 

Zia thugual pathumte hih hilchetna’n thu;awm pakhat ziak in. 

9. Numei naupang chaganu chuh a chagat ziak ah numei vangpha khat a hina ziak bang bang a h’em? 
Thutawn(sentence) pali/panga vel ah ziak in. 

10. S ana-keithel a kaina’ h numei chu ’ n bang bang a mu em? Thilte chuh a mu in bang a gen em? 

11. “Khawi lam lam bel a hi ta’h 
Thing leh gua ah ga a h’em 
Zia gual lawm ah tarn bel hih! 

Numeinu’n a chung ah thu gual thum a gen hih 

i) a kipakna leh lungawina a hi ’ i. 

ii) zia gual lawm ah bel tarn hih a mu khak lo ziak ah mak a satna a gen daw a hi’i. 

iii) a tuma thu hiamil ah kiletsakna a hi’ i. 

12. A chung ah dawtna 11 na dawnhuna dungzui in numeinu um dan, nungchang ah thu chawmcha khat 
ziak in. 

13. Numeinu thugente a hiat phatu in a kitawnpi numeite a nui zak zak ziang ziaku bang a h’em? 

14. Zia Simla hi’n mihing ngaina dan chungchang ah bang a genna a h’em? Numeinu chu’n a bawl leh a 
gen chuh pha la sau em? Nangu mi pathum thum ah kipawl in ngaituau in, chuh leh, a ziak 
chawmcha’n ziaku’n. 

15. Nang chuh numeinu hi lechin bel haw chuh la mu phat in numei chu’n a gen gual ma chuh la gen 
diam, a hi lo leh, bang thu dang la gen diam? Tawmchakhat ah gen in. 

16. Numeinu um dan nungchang chuh ngaitua in mihing um chan chungchang ah bang thuching leh bang 
thu thu la zik thei a um em? 


THINGDUA 

(UNA) 


A lettu : Liankhawthang 


Hijam Irabat Singh 


Hijam Irabat Singh (1816-1951) in Pishum Oinam Leikai Imphal in apiang hi. Ahun nunung lam 
in Yaiskul Jamnasthan in a um hi. Manipur Literature khatlaw sak Simla phuakte lak ah ngaisan tak mi a 
hi’i. Gam mipite hinkhua thak ah hin theina ding ah mala, mipi lamkai a hi’i. Gam mipite hi’n dan dik ah a hin 
theina dingu’h nasem miching leh mithiam a hi’i. Manipur ah thuthak suatute lak ah khat a hi’i. Alekha suate 
lak ah “Seidam Seireng”, “Imagi Puja”, “Mandale Khawngpham” (Manipur ah gam fan chanchin masa 
pen) tite gen thei a hi’i. “Meitei Chanu”( 1922) kiminvua Manipur ah khut ah kiziak masa pen Sahitya lekha 
kisua pakhat le a let dawk(Sampadan) a bawl dawk in a pawdawk dawk hi. School ah zilsaktu ah a pan 
nung in, Sadar Panchayat Court member in a lah pang hi. 


1. Thing leh gua duate hi’n mihingte-a ding ah thilphabang bang ei pia em? Nangu mi pathum thumpawl 
khat in kisiamu’n lah, sui khawmu in lah, ziaku in. 

2. Thingdua hi’n mihingte a ding ah phatchuamna a piak hih a man leh ama’n a phatchuampi di hawl a 
h’em? La pawlteu tawh suiu’n. Thutawn ni leh thum in ziaku’n. 



3. Tu hi’n thingdua chungchang ah la phuaktu’n a phuak la hih sim hi tiu. 


Eng sing seng, mihingte mit taisaktu 
Simleinu jepna hawi, 

Aw thingdua, hinkhua mualliam ah, 

Vuilei lak ah tawden la chang ta'i. 
Urnbang to, la vullai ni, 

Sunni leh simthi thuak cheng, 

La limbellobei e, 

Tawdenna’n athuku’i laphatna. 




4. Thutawm masa panite ah hi’n la phuakpa hi’n thingdua chungchang bang bang a gen em? 

5. Thingdua a pul phat leh bangti’n a um em? 

6. ‘Vuilei lak’ a ti hi’n leivui tak tak a gen a h’em; thil dang a thuk zaw akawk a um em? Etsakna’n, min 
bangma na’h a ngai tak lo, thil dang nang in la hiat a um em? 

7. ‘Tawden la chang ta’ i’ ti hi’ n bang a kawk em? I hepite keng in i pek seku em? Keima phatchuamna 
di thil ei piate ka keng in pek ta leng ka um chan hih a pha a hi diam? 

8. TJmbangto,lavullai’ ti hih hil chian in. 

9. La ziakpa hi’n “Aw thingdua” a ti ah. Mihing gual ah a ngai a h’em? Zia gual ah kawk chang tak ah 
thil a gen hi’n a La hih a siam hawi diak em? Thutawn tarn lo cha’n gen in. 

10. ‘ ‘Sunni leh simthi thuak cheng’ ’ phat leh mihingte ’ n bang a gel seku em? 

11. Thingdua hi’n mihingte bang eipia sek em? Zia man chuh mihingte’n bang ti’n i thuk awm? 

12. La ziakpa hi’n thingdua a gen mawng mawng a h’em? Mihingte a genna zawk a h’em? La sui phat leh 
la lungthim hun phawng khat um in ah. Zia chuh bang a h’em? 

13. La ziakpa hi’ n mihiamte hih bang gual mit in a en em? Nangu mi pathum thum pawl khat in id siamu 
in lah gel in sui khawmu in. 

14. Mihiamte hi’nmidangtephatnaihiauemahilolehihiapuauem? 


katuaidAwng 


Aziktu : Liankhawthang 


[Liankhawthang Vaiphei, (1953- ) in Kharam Vaiphei khua Sadar Hills in a piang hi. Leisang 

Grand in aid JB School, Don Bosco High School, C.C.Pur., C.C.Pur Govt. College leh D.M College 
ah lekha ala sim hi. D.M College ah 1977 kum ah “Importance of English in Modem Edn” thupi ah 
mang ah Essay competition nan 1 st prize alak ban in Good English course ah North East Pumpi in Merit 
scholarship a lai. 

A lekha zikte lak ah “A Lover Laments”(English Novel -1986) Drama ‘Tuivot Nokhat’, ‘KINEM 
CHIAT’, ‘APHALOPHA’,chuleh Simla (poetry) ‘SANGTHING CHUNGAH SAHEL, ‘KRISTMAS 
ZINGKAL’, ‘KATUAIDAWNG’, ‘EDENHUAN AH THUBUAT (Bible suina). Tuhin Torbung in 
Govt. Recog High School enkawl in apang hi.] 


1. La lekha zilna a h’em la thilthup khat la mu theina ding in bang bawl masa pen le chun jpha lasa em? 
Bangziakahe’m? 

2. Nu leh pate thu a nun lo ziak ah a hi di gual hi zo lo mi la hekha ta’m? Hun kikhel nung ah kisik hi a 
phatna a um em? Mi kisik chanchin la hiat khat sut in. 

3. Tu hi’n mi lawsamkhat chanchin simla kizik sim hitiu: 

Ka phungte’n ei chawi in 
Pusa’n kal kawng ei sat leh 
Chung huiva gam leh limnganu thuang in 
Simleinu vul sama’ng cheng tawh 
Aw ka chun leh ka zua, 

La vawn nei go chang ven tin 
Mual dawn thing ah sang in 
Phullai simthi’n hat veng ting. 

Dawnlai tuai aw, ka tuai dawng, 

Chun in siktui a mawp paw'm? 

La zuan chembang ka chawi paw'm? 

An bang it lai chawi chim lo, 

Sesum phatna ka kawk ah, 

Kham tui kuang ah luai zawng di’n 
Chung sun ni leh zan sawltha ka hil paw'm? 

Hi’nla, tuai aw, lum suang bang la tak hi. 

4. Zia simla ah kiho hi mi bang zat a hiu em? 

5. ‘Ka Tuai Dawng’ ti simla ah hi bang gual mite chanchin la hiat a um em? 

6. Athugual bum (stanza) khatna ah thu genpa hih kua a h’em? Banggual lungthim nei a h’em? Akipak a 
h’em a kisik a h’em a hi lo leh, a lungthim ah a tup mualsua lo ah lungthimna a h’em? La dawnhuna 
chu hil chian in, a ziak. 

7. Mi lawsamte’n nu leh pa angaw ziang seku hih thil dik hi’n la ngai em? Bang ziak in. 

8. Nang chu la lekha simna leh la na sepna lawting zo lo hita leh chu’n kua a maw diam? 

9. A cha lungsiat lo leh a khankhua di hil masa nuam lo mi la hekha em? 

10. Nang, nu leh pa hileh chu’n la cha banggual in la kaitua diam? 

11. Zillai la hi sung ah hih la nu leh pa thu mang leh chun lawting dia la kigingcha em? 

12. Alaziakpa hi’n bang a tup a h’em? 




KHAWVEL SAKHI 

(Taibang saji) 


A lettu: Liankhawthang 


Ashangbam Mineketan Singh 


[Ashangbam Mineketan Singh (1906-1995): Wangkhei Ashangbam Leikai ah a piang in, Uripok Panchai 
nunglam ah a cheng hi. Manipuri Sahitya thak ah hiat kham ting ziaktute lak ah phuaktu, Sahityak leh Pandit 
pakhat a hi'i. Nidanglai pau leh thu kitup tak ah a mang hi. Ama'n a ziak lekhabute lak ah gen theite chuh, 
“Basanta Seireng,” “Aseibagi Nitaipat,” “Aseibagi Jai Bhai” “Aseibagi Seiroi,” “Sanarik Pareng,” tite a hiu 
hi. Ama hih Samalochak pakhat le a hi'n, “Meitei Upnias” kiti Samalochana lekha a ziak hi. Ama hih 
hiatkkham Anubat le a hi'i. Manipuri Sahitya Parishad in Jamini Sundar Guha Gold Medal a pia'i. India 
sawlkal in Patmashri a pia'i.] 


1. Gammang kil li ah kipat haksatna leh buaina in a tuam kimvel sakhi pakhat umdan/dimmun bang gual 
a hi diam? Nangu pathum thum ah kigawm in gual ni gual thum to ziaku in. 

2. Tu'n sakhi zia gual tawh bang haksatna tuak ta ganchapakhat chungchang simla sim hi tiu.m 

A bumngawl phut hi 

Khawvel theile dawha thuk git ah, 

A kia'i haksatna'h, 

Sakhi lungmawlpa chuh- khawvel ah. 

A ma ah gi veng vung 

Gam mei kang tizat um, 

Nungahapanghi 

Lau um sa del mi, 

Ama chang lam ah 

Adal,tuipilianin, 

Amaveilamah 

Kam a daw hi thang in, 

Agentheiahi’i 

A zarnna lam zosia'h, 

Haksatna a tuak 

A chawpna lam zosia' h. 

3. Bang ziak a h' em, phuaktu'n zuauthep lilu a ti? “Theile” kiti thasang ah thu leh la a hi lo leh awgit a ti 
lo bang ziak a he'm? Nangu mi pathum-thum kikum tua in ziak dawku in. 

4. Theile git hih kua-a di a he'm? Nangu pathum-thum kikum in ziak in. 

5. Khawvel kiti thumal etsakna nangu pathum thum kikum in hilchianu in. 

6. “Khawvel sakhi” kiti ah hin sakhi kiti hih gamlak sakhi a h'em, a hi lo leh, sakhi chuam dang khat a 
h'em? A chuam dang sakhi a hi leh zia chuh bang gual gancha a hi em? Bang gual kibatna um a hi em, 
amau i tekhin leh? La pawl pawl chiatu' n kikum khawm in ziaku in. 

7. Khawvel sakhi buaina'h/haksatna' h a kiaklut dan phuaktu' n bang gual ah a ziak em? Sakhi umdan hi 
thei ding dawl chuh chawmcha'n ziak in.. 

8. Khawvel sakhi'n haksatna a tuak chuh bang ziak hi'n phuaktu'n a gen em? 

9. Khawvel sakhi kiti min hih etsakna (symbol) Pakhat a hi'i ti'n la gel em? Chuti’h la gelna ziak pia'n, zia 
gual etsakna matchak a pha’i, a hilo leh a pha pua'i ti hih la pawlu’h suikhawm in chun a ziak piau in. 

10. Nangu pathumi thum kigawn in Simla ah hih a dang dang etsakna (symbol) bang bang ah a kimang em 
hawl dawku in. Amau hilchetna a kigawm bang a h'em hil in. 

11. Phuaktu' n khawvel hih bang mit ah a mu em chuleh khawvel mite' n zia gual khawvel ah hih bang gual 
hinkhua a mangu em ti hih, nangu pawl chiat ah kikumtua in thulawm khat ziaku in. 



NUMEICHAPANG KHAT NUI 
(Nupi macha amana nawkpa) 


A lettu : Liankhawthang 


Elangbam Nilakanta Singh 


[Elangbam Nilakanta singh ( 1927 - ); Keisamthong Elangbam Leikai, Imphal ah a piang hi Adhunik 
Manipuri Kabita ah hiat kham Kabita lak ah pakhat a hi'i. Kabi Sahityak, Sahitya leh Sanskrit ah Samalochak 
a hi" i. Amalekhabute lak 6ah gen theite: “Chatlasine Kadaidanaw Ibani” (Seireng); ‘Tirtha Yatra” (Seireng); 
“Aspects of Indian Culture“(seireng) tite a hiu hi. “ Tirtha Yatra” ziak in Sahitya Academy kipakman a 
mu'i.] 


1. Naupangnu pakhat nui nang in la mukha ta'm? Genthei thimzing nuai ah nuithak khek khek la mu leh 
bangti'n la ngai diam? 

(a) Gentheinaahtuamahuminhinkhuaahhihkinepnaumtalotinaahi'i. 

(aw) Tuni" h gentheina tuam maleh gentheina zosia kithialna ding kinepna a um nalai hi tina a hi". 

2. Nang in a chung ah kipia dawnhun a ziak gen chetna thutawn pali panga to ziak in. 

3. Tu'n thimna leh kinepna Simla pakhat sim in. 

A dik tak in kei vang kinem lo ka hi ta" i 

Nuam in dawi ma ma hi ziang lc"ng le 

Thudiknate, thil melphate leh hin leh dam mante 

Mihiamte umchan kisan lum let ziak ah hi’n 

Thu hin kawk a nei thei ta pau" h 

Suang leh bal kimat thei ta lo 

Masawnna a hi ti" n kal a suanu" i 

Vakna lam zuan in 

A lut ka hi tau ti'n kal i sep zingu’i 

Vakna lam zuan in 

A lut a hi zaw tau hi thimna mun zuan in. 

A etna lam phawtu" n a muu hi 

Thip bek ah a chang ah um 

Khawpi sung lamlian mi phu lui lui lak in 

Kinepnate thaphannate ngaichatnate leh kithangsiatna 

Lungzinna meikhu zing nuai ah hin 

Ichengu'i ilengu'n 

Hi thei nei lo thip bek in. 

Ka ding hi chang tak in, kei 

Ziak ing ka hi thei bei ke"n ka lekha pheng - 

Kinepna nei lo mihingte 

Hung mang pai ziang ta di zia khawvel vak hi. 

Kithing kawm in ka pen ka la'h 
Ka thutawpna bawl theina ding ah hin. 

A hi" n a nang hi ka khut 
Mit ah mu thei lo thil pakhat hi’ n 
Chuleh zia chu’n ei khawdat daw sak hi 
Lampi pam ning kawm khat ah hin 
A nui hi numei chapangnu cha khat hih 
Lungthim thiangtho leh mawl mel in. 

Zia chuh keima'n lam dang ka sa ma ma'i 
Dam sung ah thil tung hiat sen lo lak ah 
Mit phet kal tin ah hiat lawk lo ah i thil tuak 
Mel hawina vak mal khat bep cha hih. 



Tu n a nuai ah thudawtnate hih dawnhu in. 


4. Phuaktu'n ha tak ah a dawi hih bang a h'em? 

5. Hinkhua dam mangte a um hi ti' n la gel em? Phuaktu' n, “ Hinkhua phatchuam /etsakna chuh’ ’ a ti hih 
bang a genna a h'em? 

6. La gual pakhat kiang ah thu tawn cha la gen ah, ama' n zia chuh zui ki leh nang in la gen thute chun bang 
phatchuamna a nei em? 

A chung ah kigen thute panpina'n “kawk a nei thei ta pua'i” kiti phuaktu thu hih gen chian in. 

7. Phuaktu lunggel ah mihingte' n khantona paume ah a lut thuk nau hih Khaw vak lam zuan a hem, a hi lo 
leh thim lam? Phuaktu'n zia gual a gen ziak themkhat la pia thei em en in. 

8. “Lungzinna meikhu ” kiti hih bang meikhu a h'em? Phuaktu'n a gen thilte hih meikhu tawh a 
tekhinna ziak kichian tak in ziak in. 

9. Phuaktu in mihing chuh ‘ ‘Hithei nei lo’ ’ mihing hi ah a genna ziak pia in. 

10. Phuaktu in ziak ing ka ti ah a ngaitua thu kichia bang a h'em? Zia chun phuaktu-a ding ah thu kichai” 
ahiem? 

11. Phuaktu chuh mu theilo thil hi theina pakhat in bang a bawl sak em? 

12. Phuaktu'n a han etdaw leh lampi hil ah bang a mu em? 

13. “ Dam sung ah thil tung’ ’ kiti hih gen chian in. 

14. Zia simla a kim khat masa zawk ah phuaktu' n mipi hih bang gual gual ah a gen em? A vainung ah zia 
gual mipi ah chuh naupang nu pakhat lungthiang tak ah a nuithakna a mu ah kipat bang gual ah a 
lungthim a khawi em? Nangu mi pathum thum kikum khawmuin. 

15. “Lamdang ka sa ma ma'i” phuaktu'n mak a sakna ziak nangu pawl in gen khawmu’n lah ziak 
dawku’n. 

16. Simla ah a sung thuhil nangu pawl pawl ah suikhawmu in, chun ziak dawku in. 


KA THI NUNG LEH El HIA ZING KIU IN 

(EINA SIREGA NINGSINGBIGANU) 


A lettu: Liankhawthang Kangajam Padmakumar Singh 


[Kangajam Padmakumarm Singh(1934-): Uripok Takhelambam Leikai, Imphal ah a piang hi. Mi 
gun pakhat a hi’i. Thusim neu le a ziak hi. Ama lekha suate lak ah “Sandhyagi Isei,” “Masina Eigi Aroiba 
wani”, gen thei a hi’i. Ama “Masina Eigi Aroiba Wani” ziak in Manipur state kala Academic kipakman a 
mu’i.] 


1. Nangu pathum thum pawl ah kisiam in dawnhuna piau in: 

a)A thi tate chuh nangu haw ’ n la hiatzingu mi panga bep (Manipur huap in, India gam mun dangte ah) 
min genu in. 

aw) B ang ziak ah mihing kigente chuh mipi’n a hiat zingu a h’ em? Ngaitua khawmu in lahThulawm(para) 
neucha pakhat ah ziak dawk in. 

2. Nangu chuh nangu la thi nungu leh mipi’n a hun hiat zing dingu la dawi em, a hi lo leh la dawi puau em? 
Gen khawmu in lah thutawn(para) neucha pakhat ah ziak dawku in. 

3. Tu’n, “Ka thi nung leh ei hia zing kiu in” kiti Simla pakhat sim ta’i tiu. 

Ka gam leh ka veng sung mite haw, 

Keima ka thi nung tak leh 
Kuama'n ei hiazing kiu in. 

Kei piak kha tawmcha ahi'n 
Nanguh ei bawl piak kha a tarn hi. 

Kei gel hi a thimcha a hi'n 
Nangu hepina tuisuagiat a hi'i. 

Nipi sat lai sun khat nisa turn ah 
Duthusam ah i hun mat uh 
Dutui ah chim lo i holimteu 
Thi di nat di gel phalo- 
Bang in din ta' ng em? 

Chapchal tha a hung tun hun ah 
Veng-lam in-lam pakcha gimtuite 
I vak khawmu lim tak ah 
Ka lei bat bang in ka dit diam? 

Kum kihei ah gualnawp bawl ni 
Pathian biakin mun tin ah 
Taivel ah i kitual thawnateu 
Tuipi pang ah i kihelnau 
Piaunel siabum i pek zakteu khah 
Mil lo, mil lo, mil lo. 

Tanglak cha cha i hi lai niu ah 
Hinkhua thak pak lunlai huan sung ah 
Lungsiatna thuching i kidawl tuau khah 
Dana nawpna i thawk khawmteu 
B ang ti' n hiamil di ka he'm? 

Ni khat nitak lam hun chawmcha sung 
Ka gam sung mite ding ah 



Numei kua a hi em khut in 
Chingsam tho hiat ah zachat a thawk 
Tu dam sung in hemil pua’ng ka 
I veng sung mite 
I gam sung mite 

I ngai khawk diu chu amau haw bep hih a hi' i 
A phatnau leiba hi dit in bei pua'n a. 

I kitawnu'i tuni'n le 

Phalbi dap lampi dung leh vai ah hin 

Holim zing kawm kawm in 

Zia leiba hih bang ah dit di ka hi ta'm? 

4. Phuaktu’n zia simla hih kua kiang ah chialna ah a gen a h’em? 

5. ‘ ‘Kei piak kha tawmcha a hi' n 
Nangu ei bawl piak kha a tarn hi” 

Zia gual pani pansan in, phuaktu’n ama gual leh paite tawh a kingainat danu gen in. 

6. Chuk a tun ah phuaktu’ n bang bang a bawl em? 

7. Naupan lai ah bang thil chuh phuaktu ’ n hiamil pua’ ng ka a ti em? 

8. Tuni le phuaktu chuh kua kua tawh kitawn a h’ em? 

9. “Tu dam sung in hiamil pua' ngka” 

“hiamil pua'ng ka” a ti bang gual gual mite a hiu em? Bang ziak ah phuaktu’n “amau bep” lungsiat ding 
ahiuhi ati a h’em? 

10. “Ka gam leh ka veng sung mite haw” 

Bang ziak ah a h’em phuaktu’n ama kipawlpi gual leh pai ti ta lo ah “Ka gam leh ka veng mite” a ti 
hih? Phuaktu hun chiasa hinkhua nuam tak tarn vei tak gam a ding ah mipi khawksak dan a kilang hi 
in la ngaituau em? Nangu pathum thum ah pawl kisiamu in lah gen khawmu in. 

11. Phuaktu hin khuatui, khuatang um dan bang gual ah a mu em? 

12. Nangu gual leh paite chiat tawh tulai ah mipite um lo ta bang leh tuni la hinna chuh hi thei ding in la 
kingaitua em? Nangu mi pahtum thumkigawmu in lah gen khawmu in. 

13. Tu ’ h mipi chung ah la bawl hi tawh mipi ’ n nang chung ah a bawl hih khawi zaw a lian zaw em? La 
dawnhuna tawh ngaitua in sim thaw in. “Ka thi nung tak leh kuama'n ei hia zing kiu in” bang ziak ah a 
ti a h’em, nangu mi pathum thum kikum tuau in lah ziaku in. 

14. Simla hih la sim ah a phuaktu hih bang gual mi hi di’n la gel em? Nangu leh nangu a pawl ah 
kikhenu in lah gelkhawm in ziaku in. 


ZIA HIH MANG A ITEM? 

(Masibu Manglane) 


A lettu : Liankhawthang Shree Biren 


[Nongthombam Shree Biren (1946 -) in Uripok Achom Leikai in a piang hi. Adhunik Manipuri Seireng 
ah laphuak lamkaite lak ah khat a hi’i. Tuanthuneu leh Drama le a ziak hi. Alekha ziakte lak ah, “Leichillakki 
Thaja” (Tuanthuneu) “ Tollaba Sadugi Wakhal” (Simla) “Mapan Naidabasida Ei”(Simla); (“Mapan 
Naidabasida Ei”) zia lekha ah hi’n Sahity a Academy kipakman a mu’i. “Khongchat”, “Hallakpa” (Drama) 
te hih gen lat tak a hi’i. Manipur Sahitya Parishad in Yamini Sundar Guha Gold Medal a lah piau hi.] 


1. Mang tizat um la mat kha ta’m ? Zia gual mang chuh a tak tak in hung um ziang leh bang la ti diam? A 
dawnhuna hih thutawn tawm cha’n ziak in. 

2. Nang in thil hawi leh thil pha hih la dawi em? Thil pha lo mu le chu’n bang la ti diam? 

3. Tuhi’n mang a lah hi zaw leh ti di thil tung thu ah laphuakpa thu ziak sim hi tiu. 

Umdan zosia hih a kisang tai maw? 

hia'i - a hawi, a thiang, a nal bep in 

Mihiam a lungdam sak ah, ei etnawp sak hi. 

A kiang ah ei um nawp sak ah, ei thim hi. 

A hin lah ka tuak kha ta 7. 

A pawlche a namsiate haw hi’n 

Mihingte hih a bum zawu hi. 

A muat, a thum, a ui a thang. 

A pawlche kiang in ei um nawp sak hi. 

Lungthim ei vei hi. 

Zia hih mang a h ’em? 

Zia hih mang hi mai hen, aw Pathian! 

4. Zia la ah a thutawn masa pen dawtna a hi ziang hih bang ziak a h’em? La phuakpa hi’n a thil taksan 
lo leh mak a gen a h’em? A hi lo leh ama hin dawtna a mawk siam ziang a h’em? 

5. La ziakpa hi’ n mihiamte nunchan a mu dan bang a hi em? La ziakpa’ n a lah hiat hih thudik hi in la hia 
em? A hi lo leh a dik pua em? 

6. La ziakpa’ n a thil mu khah tu hun ah hi ’ n a mu zing em? A mu zing pua em? La dawnhuna hil chian in. 

7. La ziakpa’ n a tuak khak mihiam nunchan hih bang gual nunchan a hi em? 

8. La ziakpa’ n mihiamte nunchan a piak hih pha la sa em? Pha la sak leh la sak lo dan thugual tawmcha’n 
gen in. Mi pathum thum in gel khawmu’n lah ziaku’n. 

9. “A pawlche”, “A namsia”, “A ui a thang”, “A muat a thum” - zia thute hih la ziakpa hi’n thil khen khat 
etsakna a mat a hi’i. Bang bang a hi em? Nangu mi pathum thum in gel khawmu’n lah ziaku’n. 

10. ‘‘Zia hih mang a he’m?”, zia thu ah hi’n la ziakpa hi’n a taksan thei lo leh mak a sak thil um in a kilang 
em? Zia chuh bang ziak a h’em nangu mi pathum thum in gel khawmu’n lah, ziak un. 

11. “Zia hih mang hisak mai in, aw Pathian” - La ziakpa pauchap ziang hih bang ziak a h’em? Aw Pathian 
ti hih banggual aw git ah kigen a h’ em? Mi pathum kithuau in lah gen khawmu ’ n. 

12. La ziakpa hih banggual mi a he’m? Mihiam phatna lam mu thei lo, a phat Iona lam bep mu a h’ em? A hi 
lo leh a dik dik gen ziang mi a h’em? Mi pathum thum in gel khawu’n. 

13. Tu hi’n “Nisin Thusua Manipur” editor kiang in lekha zik in lah mihiamte phatna hung tawm hiai hiai la 
dana gen in. 

BUNG THUM 

SEP DING NA AH KITUKLUT 

(Togadaba Thabakta Mai Awnsinba) 


A lettu : Henzagen Vaiphei 


Khwairakpam Chaoba Singh 


[Khwairakpam Chaoba Singh(1895-1950): Uripok Sorban Thingel, Imphal ah piang a hi’i. 
Manipuri Sahitya thak ma puitu/lamsat phuaktu leh Sahityate lak ah pakhat a hi’i. Ama lekhabu ziakte lak 
ah sim tak chuh: “Thainagi Leirang(Seireng): ‘Labangalta,’(Itpasik upnias); “Phidam”,”Wakhalgi e 
chel”(Wareng, Nibandh), ti na hang Manipur Sahitye parijat in Sahitya upadhi a pia’i. ] 


1. A nasep ah lunglut pawl a um ah/chu leh pawl dang khat chuh hun zosia ah a nasep ah kithathawt ding 
bep gua a um kit hi. Zia panite lak ah khawi zawk hih hinkhua ah a lawting diam? 

2. Thil siam umsate ban ah mihingte’n tarn tak a hun siam belapu hih bang ziak a hi em? Nangu mi pa thum 
thum kichu khawm in a ziak(reason) hitheite piau in. 

3. Tu’n thugualhih sim tai tiu:- 

Sep ding na ah thei tawp sua ah chu leh gunchu hih upate kipat ah thu gosia kimu a hi’i ti ah, ngaikhawk 
ah a thu bep gen thaw ding a hi pua’n, zia hih khawvel siamtu thil hi dan mawng a lah hi. Thatbei, nasep 
kilepsan kiti hih Pathian thu bawtsia, mihingte bawl kawm umchan a hi’i. Mi lunglian zosia’n khawvel 
kilsawm a en suakphatu leh zia ngaituana hih a dik hi ti’n lungthim ah hia thei ta’n au. Enu in, zan a hung 
bei ding phat phat leh va-akte a hung husa pai tau in, charawitetu a ham in, sua lam ah kawl a hung eng 
ah, nisa chuh zingkal ah pakcha gual in a hung pak dawk ta’i. Zia zingkal ni chuh tumlam tang ah sukkhak 
phat leh simsen lo, thapi leh aksite’n zan chuh a hung jem / chei hawiu in, zanta ganhingte chu’n khawvel 
hih hinna nei a hun bat thak saku hi. Ahun tak ah gua a zu in, hui a hang ah, kawlphia chu’n vanlam zosia 
a salvak hi. Chuti’n khawvel ah sate vachate, thosi thokang, mei leh tui, gua leh thigua zosia hih a nasep 
nau ah a kipaku in, nuam a sau a, tun tawpna um lo nasep chia jel in, khawvel zosia’n a chia jel hi. Zia 
gual in kum bang zat a hi em a chia ta hi. Khang bang zat a hi em a bei ta hi. Khawvel kisiamna thil zosia 
a kichawkhel in, siamtu khut siam bang zat a hi em a sia ta’ n,a thak bang zat a hi em siam daw a hi ta in, 
mihingte kipatna ah thil lamdang bangzat a hi em lak lut a hi ta’n, himaleh, nasep chia jel hih a hai/ding thei 
pua’n, a kichawlnga thei pua’i. Khawvel ah Pathian thil siamte lak ah mihiamte ti lo, a nasep kiheisan a 
umpua’i. 

Himaleh, Zillaite’n a sep dingu bang na a hi em? I hiau hi, naupang, tangval, upa zosia hinkhua hih 
nasepna ah kimang ngen a hi’ i. Na i sep zaw leh mihing i hina tawh kichai khawm a hi’ i. Mihing ah i pian 
leh bang na, a tasam a um em? Zia khuavel hih kinawptelna mun a hi pua’ i. Zia gual dawnhuna a um leh 
eiu in lungthim haksatna tawh kigen nuam a hi’i, chia dan dungzui tak ah z ilsaktu pakhat kiang ah dawi tel 
a um mi-a ding in bawl ding nasep zosia hiat chuh bang a tasam um ding a hi em? Zia chuh zui zaw leh 
zaw lo chuh thu dang a hi’i. Zia ziak a hin, lekha hih sim leh le, zia chungchang a ngaituana hung piang thei 
a hi’i ti gel in, zia hih hi ziak ah khatvei thu gual hih suksau tak luat lo ding a hi’i. 

Naupanlai hun hill sep ding na ah lunglut, gunchu, chu leh thatbei haisan zilna hun pawimaw a hi’i. 
Naupang lungthim hih lim-et thiang tak gual a hi’ i. Ama ma-ang ah thil hung kia lut thil zosia lim chuh a 
kilang pai ziang hi. Naupang lungthim chuh ngaituana phalo bek nai lo a hi’n, zia hun ah chuh mihing 
kungthim chuh khatvei hiat ah thiam ziang nuam ah um a hi’i. Zia hun ah hi nasep nawpna mu(thai chi) a 
kitulut lo leh a vainung leh hung nei kit ding kinepna a um pua’ i. kitup tak ah a kimatchak tak leh taksa leh 
lungthim buting tak ah khantona kinei thei a hi'i. Zia hun ah chuh lung lut tak ah na sem ah, thatbeina 
haisan ah ngaituana ah kipat bepcha ah zia ngaituana chuh a piang hi. A thu sang in nasep ga chuh a 
nunung zaw sek hi. Nasep ah hinkhua ah thil pha leh lian zosia a khang lian hi. Zia ziak ah chun eiu in a 
pha'i, a dik hi ti ah i ginchak chuh gunchuna tawh, thawk hatna tawh nasep thua ding ngaitua ding a hi'i. 
Tuabei ah hun matzaw tawh a kibang, nawtsak Iona bang dang um ding a h'em? Hun matzaw haksa sate 
chuh nasep ding nei lo mite-a ding bep a hi'i. A ziak chuh nawpsakna kiti hih, nasep ga a hi'i. Sepgjm tilo, 
dawi gual ah nawpsakna leh khantona a um pua'i. Khawvel ah thil bawl, a hi thei talo, mihing in zaw gual 
lo, nasep zosia hill nasep ga ngen a hi'i. Khawvel ah amau min gen khak ah um, mi liante thusim i sim leh 
hiat thei a hi'i, amau in amau dinmun chuh a tunna dingu in a ngaituanau tarn tak chuh nasep a lah hi ta'i 
INasep a lah kithada mihingte nasep chun bangti'n a zia/jem suak sak ah, 



mi chung chuang leh mi khel thei ding a hiu em? Amau bep in a vel vel ah lawsam in, a kalsuanna tinu in 
zachatna/mual pho leh haksatna a tuaku a hi' i. Em in zia i nei lo ziaku ah eiu in bangma na han khatcha le 
kizolo ahi'i. 

Chagatna ding ding, gentheina ding lunggel chuh thatbeina ga a hi'i. Zia hih lungthim ah cheng lung 
-no/a hik gual a hi'i. A lung in a nekpakcha dua chuh a ban a ban ah a hun pet sia to in, a dua a hung pul 
gual in, thatbeina chuh a hung um tak leh lungthim hih le a hung chavai sek hi. A dik tak in, mi thabeite 
lungthin hih thithate zosia kikulna buk/ in a hi. Zia chuh a lo thei lo in, pha lo tak tak a hi lo lo, lunggel zosia 
kigawp khawuna a hi'i. Zia chuh khantona daltu hal/ dai a hi'i. Pathian in nang kiang ah mutheina ding leh 
mu ah khanletna zosia neitu la hi theina ding ah mit a piak la hi'i. Himaleh nang in la mit chuh leivui la nu/ 
the khum ah mit thum ah la um leh bangti' n zia khantona mu di la h' em? Pathian in nang kiang ah la hiatna 
ding leh la hiat ah thatnawpna, pilna ding ah nakhang(bil) a piak la hi'i. Nang in la bil hawm la kihuk bing 
ah, kibeng ngawn sak ah la um ta'i, bangti'n hiat ah nang khantona ding um thei ding a h'em? Pathian in 
nang chuh khut leh keng leh hiat thei na taksa bakte zosia nasep zaw theina ding ah, la kibatpite la khel 
theina ding ah a siam piak la hi' i, himaleh, nang in ziate(khut leh keng, taksa bakte) matchak hiasan ah 
lamkhuang kun nuai ah la lup zing ah, chuleh, thatbeina khauhual ah la kengte ni kikan sahing/mihing la hi 
leh nang khanletna ding bangti'n um thei ding a h'em? 

Chuti ah lungthim ah thabeina thang ah awk ziang milling chuh chaga ding genthei ding, haksat ding 
a nai ta'iti chuh hiat / gen khial um lo a hi'i. Zia a kigen leh naupangte lekhabu ah um thusim pakhat ka gel 
dawk hi. Hun khat lai ah huasa ma ma lo tho mi pawsal pakhat, chapa, Nabin kiti a um hi. Apa a thi phat 
in Nabin chuh a pa hausakna gensen lo neitu a hi ta'i. Apa zal ah ama go thil leh thiamna tasam lo maleh, 
ama vangsiatna pakhat a um hi. Zia chuh thatbeina a hi'i. A Nasepna ding ah a khut tawisak nuam lo, Zia 
matak ziak ah hin, a khuanung ah a gilpi vana ding kham a nek ding le a mu zo ta pua'i. Zia a mu phat in, 
amagualpapakhatinhiti'nagenhi. “Nabin ! Ziagualahlaumlehmangthaidinglahi'i. Thupawimaw 
tak hun hil ing ka, Nang in nisin leh ma tak ah, la huan kiang vel ah hih bang a h'em, a kiang, a hi lo leh, 
a puang tawh bang vacha la mu em, a lah en in, zia' h la mu lo leh, la lo kuan in lah, zia' h chu' h, vacha a 
hung lut masapen pen thalup di gua'n, chuti leh nang bubuk hih sana la hi loleh dang ka'h dim ding a hi'i.” 
Bei dawng Nabin in, a lungthim ah kinepna sang tak nei in, a zing nikhua ma ma in a bawl ta' i. A huan 
masa pen ah a vak lut leh a mu ta'i, hiat lo mi pakhat in bubuk ah bu gu in a ta'i hi, maleh ama phachuam 
lo bei ah thau ta chun a thatbei ziak ah a taksa zawng khal chun guchapa chuh a man zo ta pua'i. zia bep 
chuh hilo in, a thatbei ziak ah pilna lam ah le kinung tawl a hi'n, a gentheina chule kihia dawk zo ta lo ah 
a lo tiang in a ta'i tha ta'i. Zia mun ah chun le a lo kigitpite chun a buphal ah a guk natiangu a mu ta'n, a 
gualpa thu gen kha a ziak a hun hia dawk ta'i. Zingkaltha hui in a taksa a mut hal in, a thatbeina a bei ta' i. 
Chuleh, a gual dangte'n lungthim tho tak ah kipak in la ngai tak ah a sau in, a mau na chiat a kisepu mu 
in, a lungthim kipahna leh zachatna' n a dim ta' i. zia ah kipat chun chawlnga lo in/ tan lo in nasep ding hun 
chawmcha sung ah a inchen dan masa khah a hung kile kit ta'i. zia hih tapluang thusim a hi ti vang a dik 
ah, hi ma lehle, zia ah kipat ah, mi thabei in bang gual ah lungthim leh taksa mansua a h'em ti leh, 
thatbeina nei ah kipat chuh thawn lo ah chatgat, gentheina a tuak ngal hi ti chuh hiat thei a hi'i. 

Pakhat kit ah, nasep kiti hih nawpsakna, vangphatna zosia kipatna nak a hi'i. Lo lei a pha'i ti ziak 
ah thaw lo ah, bu tu thei a hi pua'n, a kung bei a hi thei pua'n, at ah vawk lo thei a hi pua'n, zia kipat ah 
chuh a ga luak ding a hi'i. Akung ah puan ah ga ziang a hi pua'n, patbua law ding a hi'n, hek ah khek ding 
a hi'n, khek ah mek ah zial ah ga ah sil leh chen ah siam ding a hi'i, zia gual ah a bawl zaw tak bep leh 
puan akinei hi, tite, tite. Mite'nawpsak, vangphat, khanto dinmun tunna ding in amakisep dung zui ah 
a kimun a hi'i. Pathian siam lei chung hin mi tel chuam a nei pua'i, ama ama'n a kitu, a mu ah kipat ah a 
kung thawn lo ah hung kek dawk a hi'i. Khawvel ah nawp sa'ng ka, vang pha'ng ka ti chun nasep a hat 
ah, hun man tarn, chuh thabei ah a thawn ah a sumang pua'i ti a ‘hi'i. A dik tak ah nasep hih vangphatna 
hingtu a hi'i, thatbei in zia chuh a sumang thai hi. Chuti'n nasep lo ah bangma muna ding a um pua hi, kiti 
maleh, nasep kiti hih nawpsakna sang ah chungnung zaw a hi sak hi ti, ngaitua leh lung thim ah kipakna 

a piang hi. Nasep nei lo lawh kibang ah haksatna pakhatcha le khawvel ah a um pua'i—mihing-.um 

ding dan a kihia pua'n, gen ding le a kihia pua'i. Kitup tak ah na i sep leh ipmut a 




tui ah, an le a tui hi. Chuleh, Pathian in ei piak lo leh nasep ziang bep ah le a hi thei pua'i ti ah ngai tua le 
a dik pua' i. Khantona kiti hih thil man nei a hi. La lungthim pil leh le, zia chuh nasep ah khanto sak ding 
a hi'i. Chuti gual ah lungthim um lo leh le, nasep ah chuh mu lo a um pua'i. 

7. Naupan lai ah kitup tak ah nasep zil ding a hi'i. Khuatang pha lo, nasep pha lo tarn tak ah a taksa 
hukdawk ing ka i ti leh nasep ah kipuumpiak ti lo dan dang a um pua' i. Thatbei kiti hih gucha lutna ding 
ah in kawt hawn sa kawi tawh kibang bep a hi'i. Tui luang lo ah ganhing, thokang a piang ah, tui a lo ah 
ganhing, thokang a piang ah, tui a siat khawlaw gual ah mi thabeile lung thim ah le a hi lo lo lunggel a 
piang ah ama chuh a sumang thai hi. Nasep ah zabawlna natiang a mang hi ti ah ngaitua le a dik lo a hi'i. 
A taksa in a taksa-a ding a sep dawna ah bang zachatna a um em? England ah mi min thang tak minister 
Glaustone in ama sa ngei in thing a sat hi. Rusgam lian tak ah lal Leng Peter in ama taksa ngei in lo a tho 
hi. Lal minthang tak mai leng janak in lo a thaw ziak ah Sita akimu hi. Benjamin Franklin thu, mi zosia'n 
hia ta' n lau. A taksa ngei in bazal a kai in, a sa ngei in lekha kisu kanatalat ah a siam in a kai hi. Ama 
insung genthei ah piang maleh nasep leh gunchuh ziak in matsen lo go thil, zana zosia changtu/neitu a hi'i. 
A khantona chung chang ah ama a dawtnau hi ti'n a dawnhu hi. Nawpsak, vangphat kiti hih tupna dung 
zui ah um a hi'i. Sum hawlna lampi chuh kaithial kaina lampi gual ah bailam a hi'n, hun leh sum a thawn 
ah i manthai sak lo leh a hi ziang hi.” “Pathian in zia gual ah khutsau ei pia ta'n, zia hi'h i thakdaw leh 
vanchung tiang a sawk pha' i. I gen nawpu zia hih a hi'n, van sawk pha khel lo le hin le, khut bek thak 
daw chuh a dik hi. 

4. Bawlding nasep ah theitawp ah ngaitua ti um zia gen in. 

5. Thatbei nasep ah kipat nungngai sa kiti hih pathian dawi da siatna, mihing-a ding ah bang a hi ti ah lak 
thei a h'em? “Pathian dawi dan” kiti hih bang a h'em? 

6. ”Tunna mun ti um thei lo, nasep luang jel in khuavel zosian a chia suak hi. Tunna mun ti um thei lo nasep 

chiajel kiti hih bang a h'em? Ziate chuh bang ti'n khuavel chuan suak suak ah luang a hiu em? 

7. Thulawm (para) panina ah ziak lu'n hinkhua hih bang a hi'i, a ti em? 

8. Naupang lungthim chuh bang tawh tekhin thei a h'em chun bangti'n a tekhin em? 

9. “A thu sang in sep gu nunung zaw sek hi.” Zia thu hih nangu mi pathian thum ah pawl ah kisiamu in lah, 

gen khawm in chun etsakna piau in. 

10. “Mi thabeite lungthim/thinlung hih.zo sia.a hi'i. Zia thu hih gen chian in 

11. “Lamkhuang nuai ah lum” kiti thu kisel hih bang a genna a hem? 

12. Nabin gualpa'n a thu gen hih bang genna a h'em? 

13. ‘‘Neitu/ pathian gam ah hih mi khen chuam nasep a um pua'i. Ama'n akitu a mu lehi chuh a kung thawn 
lo ah hung kedawk ding a hi'i.” Nei tu gam kiti hih bang a h'em?” M khen chuam a nei pua'i.” Ti hih 
bang gual ah a h'em? “Ama ama'n a mu chi a tu chuh a kung hung kekdawk ngai di a hi'i. ti thu hih gen 
chian in. 

14. ‘Thatbei kiti hih gucha lutna ding ah in kawlkhak hawn sa'h kawi tawh kibang a hi'i.” Zia thu hih a dik 
hi, a hi lo leh a dik pua'i ti chuh la ngai dan pia'n lah, gen chian in. 




ISRAEL GAM AH KA VA KHUALZINNA 


A ziktu : Rev. S.Prim Vaiphei 


Rev. S. Prim Vaiphei hih 1945 kuma Geldim tanga piang hi tuhin GFA Manipur a hin Manipur 
State Co ordinator in asem zel hi. Ama lekhabu a lah ziakte chuh - “The Vaiphei Tribe (1975), 
“Church Groeth Among the Hill Tribes of Manipur (1979)”, “A Short History of MBC Centre 
Church Women Society (1987)”, “Seventh Day Adventism (19987)”, tu hin New Lambulane a 
chang hi. 


Pathian ma ei pui piakna zal leh Dr. wesley Brown in ei vaisak piakna zal in 1983 kum in Ecumeni¬ 
cal Institute for Advance Theology Studies. Tantur Jerusalem ah ‘Pilgrimage to Biblical Roots Seminar’ ah 
pang ding in chialna ka mu ziak in Israel gam in a nivei tinna’n ka va zin ah, 1983 July tha sung ka va cham 
hi. 

Israel gam hi eiu gam tawh a kibang kei pua’ h, eiu gam ah hi ’ n June tha kipat September tha sung 
hih chuklai a hia’, amau gam in vang June tha ah pat September tha tiang ah hin gua mal khatcha le a zu ngai 
pua’i. Amau gua zuk hun(chuk hun) chu December ah kipat February tha sung hi a hi sek hi a tiu hi.Chun 
a gam umdanu chu eiu gam gual ah hin tang sang bek a um pua’h, gam helna bek le a um pua’i.Chun 
gamlak thing leh gua tarn tak kena gammang le a um pua’h, amau gammang ti ding chu mi chen Iona thing 
leh gua ke bek Iona gamthip a hi ziang mai hi. 

July 6-31,1983 sung in nisin zingkal ah pat in worship leh Seminar ka nei seku’ h. Zia zaw chuleh 
Bible ah kigenna (kimin phak) mun chuam chuamte haw fang ding in ka pawt seku’. Zawlneite’n Pathian 
thu a lah genna munteu, Lai Jesu in thu a lah gen sekna munte leh thilmak a lah bawlna munte haw in ka va 
chiau ah, a mun mun ah chun chanchin a lah suakna Bible ah a lah kigenna Bible changte kha ka va 
simu’ .Chun, mun dang ka va fannateu a nuai ah hin phabep ka hun taklang hi. 

Bethlehem: - Khawpi hi Lai Jesu a lah pianna mun a hia’. A pianna mun lai tak ah chun Biakin lian tak hi a 
kisa'h, zia chuh ‘church of the Nativity ’ a tiu ah. Biakin chu lian tak hi ziang maleh a kawt vang chuh 
neucha’n a kihawng hi. A ziak chuh masang lai ah Gari, Jeep leh Car haw um masang ah chun mite sakawl 
chung ah chuang in a va chia seku’h. Mi khenkhat (Mi kiletsak deute) chuh sakawl chung ah pat kum se 
selo in a sakawl pumu'n Biakin sung tiang in a tai lut seku’h. Zia chuh a zakda ziaku’n Biakin kawtkhak hi 
sakawl tawh lut thei Iona ding in neucha bep ah a hawnu a hi, a tiu hi. 

Chun, simlam gamkai in Tell Beersheba, Tell Lachish, Beit Guvrin cave leh Ashkelon ka va en kitu 
ah. Tell kiti hi Pathian siam hi lo, mihiam in a siam muallum tina a hi' i. Zia umdan chuh khawpi khat hi a lah 
um ah.Zia chu gal in a suchim ah.Chun, zia mun ma ma ah chun khawpi tundaw kit a hia’, Ahi’n lah zia 
chule sukchip kit a hi’i. Chuti chun vel tarn vei tak sukchip ah a um tak ziak ah chu’n a mun chuh a hung 
sang dawk ah, Mual a hung kisuak ziang ta a hi’i. Tichun, Zia khawpi kisuchim mual kisuak chuh ‘Tell’ a tiu 
a hi’i. Beersheba khawpi Tell chuh a sang bek pua'h, Lachish tell vang chuh a sang ma ma’i. Aziak chuh 
tamveipi tak a vel a vel ah sukchip ah a lah um ziak in a hi’i. Zia khawpi hi Joshua makaina ah Israelten a 
la suchimu in (Josh. 10:31) chuleh Assyria Lengpa Senacharib in a lah suchim kit ah (IIKings 18:17) ziate 
hih Bible ah i mu theiu a hi’ i. 

Chun, Beit Guvrin Cave kiti hih leikawhawm lianpi (Eiu’n tham kawhawmi ti gualu hi) a hi’i. Ahi’n 
lah tham kawhawm sang in a lian zaw ma ma hi.Zia leikawhawm hih Crusade lai ah A.D. 1099 vel lai ah 
Christian sepaite a lah umu in, a lah kiselguk sekna munu a hi’ i.Leikawhawm chung ah chu’n cross lim hi a 
kitak ah, zia mun ah chun crusaderte’n la a lah dawi ma ma seku ‘Fairer Lord Jesus’ leh ‘Haleluia’ ti late hi 
kavasauahi’i. 

Dead Sea: - (Tuipi thi) zia tui hill Jordan luipi luan lutna mun tuipi a hi’i. A let dan a dung mile 47 a 
vailam mile 10 bep a hi’i. Jordan lui luanglut zing maleh bangtik lai in le a dim kha ngai pua’i.Zia tuipi hi 
tuisuagiat lei mai (level) sang in feet 1,300 in a niam zaw’n, tui dang sang in a tui hih a gik zaw ma ma 
hi.Tuisuagiat dang tui sang in a le(chan) sagi’n a la zaw’i. Chun, a tui ah a kikhetum thei pua’h, tui in ei lap 
daw ziak in, i thal ah lum in a tui chuh a kitaw sak thei hi. Chu’n, zia tui lak ah hin ganhing bangma cha a 
cheng thei pua’ i. A tui hih i mit ah a lut khak a hi chu ’ n a thip ma ma ziang hi. 




Masada: - Dead Sea thanglamkai (western) ah chu’n mual pakhat a um ah zia mual vum chuh mun cham a 
hia’n, zia mualzang chuh a dunglam 1/2 mile a hi" n, a vailam yard 200 ahi’i.Ziatak mun ah hi’n Herod in 
khawpi a lah siam ah, Tuhin khawpi chuh a um ta pua’h, a hi'n lah a inpi tuang (mosiac) phabep leh a 
inkhuam phabepte tuni tiang ah hin a um nalai hi.Zia mun hi kawl in a uap kimvel ziak in gal in le bailam tak 
ah a naw khum thei Iona mun a hi'i. Zia kah chun, Herod hin le khawpi a lah siam a hi’ i. B .C. kum zabi 2na 
(second century) sung in judate leh Greekte a lah kidou hi.Zia-a ding ah sepai a lah pang ding Judate chun 
kitepna (kihaksialna) a lah neina munu a hi’i. 

Chun, zia Masada kipat chu’n mallam (North lam) deu in Qumran kitite (Judate lak ah pawl 
pakhat) umna mun a um hi. Zia Qumran umna kipat gamla bek lo ah hin leikawhawm phabep a um hi, zia 
leikawhawm (cave) sung ah chu’n leibel theikhuang sung ah kikawi lekha zual (Scroll) phabep hih 1947 
kum ah khan Bethlehem khua ah naupang belam ching khat hin a mu dawk hi. Zia chuh Dead Sea Scroll 
kiti pen chu a hi’i. Zia chuh tu Old Testament lekhabu hi tawh a kibang ah Old testament zilte-a ding in a 
phachuam ma ma’i. Zia lekha zual hi Lai Jesu pian masang kum 200 vel ah a lah kikawi hi ta in a gingchau 
hi. 

Zia kipat ah sim lamkai ah Dead Sea pam ah chu’n i chia suk kit leh tang ah kipat chu’n tui 
luansukna guam khat hih a um ah, zia guam kawlvum ah kipat chu’ n tui luangtha (ngakik) khat hi a um ah. 
Ziatak mun chu Leng Saul in David tha ding ah a del vel lai ah David a lah kiselna mun “ENGEDI” kitina 
mun chuh a hi’i. (I Samu. 23:29). 

Chu’ n, July 20 ni’ n Bethlehem khua pam ah Herod in Tangvum ah in a lah sakna muallum (Herodium) 
leh Jesu pian ni ah Belamchingte kiang ah vansawlchakte’n Jesu pian thu a va thangkonau mun chuh ka va 
enu ah’, zia mun ah chun biakin khat zia chu ‘Shepherds' Field Church’ a kitia’, Zia Biakin bang ah chun 
vansawlchakte’ n belamchingte kiang ah thu a gen laiua’ vak in a vak khaw leh lau ma ma ah a umdan limu 
a kizik in a kitak hi. 

A zing in Jerusalem ah kipat in Galilee lam ah Nazareth zuan in ka chia kitua’. Megiddo mun ka va 
en malamu’. Megiddo hi a tang min chu a hi ziang hi. Hebrai pau ah tang hi ‘har’ ti a hi’n, zia chuh Greek 
pau ah i zik phat leh amau lekha jem ah ‘h’ hih a umlo ziak in ‘Harmegiddo’ ti ding chu ‘ Aimegiddo’ a kiti 
law tai. Zia chu Megiddo tang tina mai a hi’i. Khawvel tawp hun tak leh Lai Jesu’n setan a hun sat ah a hun 
zawnading mun ‘Armegiddo’ tiahChristiankhenkhatinagensekuhiziamunhihahi’i. (Thuph. 19:17- 
20 ). 

Galilee gam ah ka um laiu ah chu’n mun tarn tak a ban ban in ka fang ua, ziate lak ah chun Hazor 
leh Caesarea Philippi le a pang hi. Hazor (Josh. 11:10) khawpi hi Israelte khawpi a hi’i. Jesu pian masang 
BC 733 ah Assyria (Iraq) lengpa Tiglath- Pilesar III in a la sukchip, tuni tiang ah kitungdawk kit talo a hi. 
Chu’n, Caesare Philiippi khawpi chu Banias a lah kiti himaleh zia gam lal ah a lah pang Herod Philip kitipa 
hin Rom lengpa Julius Ceasar chu suk lungawi a nawp ziak in ama min leh Ceasar min gawmkhawm in 
Caesarea Philippi a la sak a hi’i. 

Zia tak ah Jordan luipi a um ah. A tuinak umdan chuh dil khat hi a um ah, zia dil ah pat chun Jordan 
lui hih hung luangdawk a hi’i. Akipatna pat luipi liansa hung luang ngal ziang a hi’i. Zia tui kun ah chun kawl 
pakhat hih a um ah, Harmon tang kawl a hia’, ziak kawl bang ah chun Greek Pathian, ‘Pantheon’ lim hih a 
kizik ah, zia chu god of nature (thingna, Iona pathian tina a hi’i.) Zia tak mun hih Jesu’n a nungzuite kiang 
ah, “Mite’n kei hi kua a hi ei tiu em? Nangu’n kua a hi lei tiu em?” ti ah a dawt lai ah, Peter in ‘Nangma 
Pathian Hing chapa Krista chu la hi’i (Mat. 16:16 ah) a tina mun khah a hi’i. Peter in Jesu chuh ‘Nangma 
Pathian chapa Krista chu la hi’ ti lo in nangma Pathian hing chapa la hi a ti khel khelna hih a hing hi lo suang 
chung ah a lim kiziak mai mai Pantheon cha hi la hi pua’n, Pathian hing ngei cha la hi a tina a hi’i. Zia mun 
ah hin gam chuam chuam ah pat mite haw chu gam en ding in excursion/picnicte in a hung zing ziang seku 
a hi’i. 

July 23 (Kiginni) Khorazin, Bethsaida, Capernaum khawpite a lah umna munte ka va fang kitu’. 
Zia khawpite chu Lal Jesu hukdamna thu a la gen zing sekna leh thilmakte a lah bawl zing sekna mun hi 
ziang ta maleh a mite’n a lungu a hei diak lo ziak ua Jesu 'n a lah lungnat khum a hi ti Mat. 11:20-23 sung 
in muthei a hi’i. Zia khawpite hih tuni mu thei in a um ta puau ah, gamlak mi chenlona mun ah suak gam ta 
a hi’i. Adiak in Bethsaida khua vang vang hi chuh, a khawmun chet le hiatthei a hi ta lo a hi’i. Lal Jesu’n 
mitthum khat Bethsaida khawsung ah pat a puidawk ah, khawpam ah a mit a hivak piakna mun ah chun 


suang lianpi tak hih a kitung ah, a suang chung ah chun Mk.8:22 a kiziak ah, Jesu’n mitthumpa mit a lah 
hivakna mun kha zia tak hih a hi ti hiatzingna ding ah kibawl a hi’i. Khorazin leh Capernaum vang hi chun a 
khawpi chet chu um ta lo maleh Jesu’n thu a lah gen zing sekna Judate Synagogue in chim tasa khah 
khuamte phabep mu ding in a ding nalai hi. Chun Khorazin Synagogue in khuamte chuh suang vawm 
khuam ngen ah kibawl a hi ziak in a kitung nalai hi. Zia inkhuam ding nalai haw hi i mu chu’n, Lai Jesu ngei 
in le zia inkhuamte hih a mit ah a la mu ngei a hi ziak in Lai Jesu mu gual in i kingai ah, lungthim a hal in a 
nuammama’i. 

Mount Beatitudes ah hin thil ka chawkna’n ka Passport leh ka sum puak phabep table chung khat 
ah ka nusia, kha'n ka buai ma ma ah, India mi ka hina proof um lo a hi ta mai hi. Kalawite lak ah chun a 
pangpuvial ah um di dan in ka um ta’i, Ka lawite khat in ei thamuan ah “awl maw ki’n, Zia mun hih Lai 
Jesu’n thilmak a bawlna mun a hi’i, nang chung ah le thilmak chu hun bawl na’n a” ei tia’. Pathian in 
pauchapnate ei lawtin piak zal in nitak lam in ka Passport leh ka sum chu ka mu kit ta’i. 

July 31 ni'h hin sun an nek zaw, chawnung lam in Rome Khuapi, zuan in TWAte lenna’n ka 
chuangu’, Rome ah pat Air Italyte ah chuang in Aug. 1 ni hin Bombay ka hung zuanua’, Aug.7 (Sunday) ni 
hin MBC Centre Church ah ka khual chiana thutut(report) ka pia a hi’i. Pathian in ei mapui piaknate zal in 
a min ka pak zing hi. 

THUDAWTTE:- 

1. Tell kiti hih bang tina a hi em? 

2. Dead Sea ah banggual ganhing a cheng awm? 

3. Dead Sea hih Sea level ah kipat bangchan ah niam a hi em? 

4. Caesarea Philippi khawpi a lah tungdawk hi kua a hi em? 

5. Caesarea khawpi hi tu masang in bang khawpi a la kiti a h’em? 

6. Hazor khawpi suchimtu khah khawi gam leng a hi em? 

7. Armagiddon kiti hih bang tina a hi em? 

8. Beit Guvrin hi banggual mun a hi em? Kuate a lah kiselna a hi em? 

9. Masada tangvum ah khawpi a la siamtu kha kua a hi em? 

10. Dead Sea Scroll kha bangtik kum ah kua’n a mudaw a hi em? 

11 .Engedi ngakik umna mun khah kua a la kiselna mun a hi’ i, a tiu em? 

12.Shepherd Field Church kiti hih khawi tak ah um a hi em? 


KINEMCHIAT 

LIM THAW (drama). 

A ziktu : Liankhawthang Vaiphei 


[ Liankhawthang Vaiphei, (1953- ) in Kharam Vaiphei khua Sadar Hills in a piang hi. Leisang 

Grand in aid JB School, Don Bosco High School, C.C.Pur., C.C.Pur Govt. College leh D.M College ah 
lekha a la sim hi. D.M College ah 1977 kum ah “Importance of English in Modem Edn” thupi ah mang ah 
Essay competition nan 1 st prize alak ban in Good English course ah North East Pumpi in Merit scholarship 
alai. 

Alekhazikte lak ah “ALoverLaments”(English Novel -1986) Drama ‘Tuivot Nokhat’, ‘KINEM 
CHIAT’, ‘APHALO PHA’ ,chuleh simla (poetry) ‘SANGTHING CHUNGAH SAHEI’, ‘KRISTMAS 
ZINGKAL’, ‘KATUAIDAWNG’, ‘EDENHUANAHTHUBUAF-(Bible suina).TuhinTorbungin 
Govt. Recog High School enkawl in apang hi.] 


A tual pateu 

Zauhang: Guallui mi hin ah hingpa chingkam tak a hi’i. 

Tingdim: Zauhang zi a h’i. Ama hi le guallui mi ma makhat a hi’i. 

Huaihan: Tulai mi a hi’i. Ama’n sum (paisa) nasep thei zia a hia ma ma’i. 
Khualniang: Huaihan ji a hi’i. Tulai mi himaleh mi mawl chingthei tak a hi’i. 
Pau vakhup: Huaihan naupa, tangval, kum 45 mi a hi’ i. 

Thiamcha: Zauhang chanu, kum 13 mi a hi’i. 

(Thiamcha, Bawipu leh Shinu hih a khang puau). 


Scene-I 

Zauhang in panthang kem ah kithung im nang a met hi. Lunglut tak in, bang a h’emkhat a 
ngaitua ah, thip bek ah a um lai in a zi, Tingdim in lelpi a sua ah, lei sung ah a thil sua dawte a vel kawm 
in lachawmla khat a hun sa’i. 

Zauhang: Zai thiam chuh ka vak sa na iau iau e! 

Sun ni turn turn leh, sep di bawl di dawn ta lo ah 

A pi tawh a te tawh.ka ngai khawp hi. 

Kei hi lah khawi lam ah puk kisui di a h’em ka ti a 
Ka ngaitua tuana’n zan leh le ipmut na’n mit ka sing tapua’h. 

Nang hi bang ti lawm lawm la h’ em? 

Lei piak thei leh jing ma ma leh chia’ng ka ti’n, Chawngpu(Ukil)pa hi dangka neu khat va pia 
leng ke’n zo ziang di ka hi’i. 

Zauhang: Aleh bawi,zia hih chawi in lah kin tak in chia ziang ah, mi’n hia man kha in au 
(A dangka dip sung ah pat dangka sing khat a hun ladawk ah, Huailian chuh a pia ta’i.) 





(Tingdim kihei in a pawsal lam a han en ah, a saina kawm in Lakhiang la khat a hun sa kit hi.) 
Tingdim: Thiam vang ah zai ah lei bawl em, Bawipu pa? 

Ma lo lai ah chang bupal in ka nem e. 

Zauhang: Gen ngai lo sak ngai lo! Vacha mit tia bawn pha lo, zia khuh, 

Bang zat tak pawt in a ti la hia em? 

(Zia hun lai tak ah hi’n Huailian ham het hut in a hung vak lut hi.) 

Huailian: Hepu, hepu sum neu khat ei pia tia. 

Zauhang: Bang sum bang pai hung gen la hi ta’m e, bawi? 

Mi’n hia leu a nei tak tak ei hisak kha tawl in au. 

La putek damlai ah teksia masate vang ah “Sial keng nung ah tui kiting leh chaga sum nei” 

ti gual ah a lah nen nei kha ta ei leh, tu tiang tiang ah lei vak ginchak nak lai ziangu hi chuh. 

Huailian: Hepu, ka ti tak tak ei ve’i. 

Khaw galte tawh ka buainau thu ah kha mat di a hi’i. 

Lei piak thei leh ziamg ma ma leh chi’ng ka ti’n. 

Chawngpu(Ukil)pa hih dangka neu khat vapia le’ng. 

Ke’n zo ziang di ka hi’i. 

Zauhang: A leh bawi, zia hih chawi in lah, kin tak in chia ziang ah, mi’n hia man kha’n au. 

(A dangka dip sung ah kipat dangka sing khat a hung la dawk ah, huailian chuh a pia ta’i.) 

Scene - II 

A hun: Zingkal annekzaw. 

Khualniang: Shinu pa, Kalawt(Office) lam thu kha bang tiang tung a hi ta’m? 

A zo lo di khat la hi ta em leh? 

Lapu, la pa lugu kiphumna mun chu la hi chuh, 

La tin la ha thua in lah, pang tang. 

La zaw lo ngei ngei leh nik la chen di a hi’i. 

Huailian: La lungdawng vak sek sam e, aw Shinu nu hih! 

Zani khah pupu’n dangka sing khat ei pia’, 

Tuni hih Chawngpi pa leh Vaimang pu va pia le’ ng, 

Thil zosia kichai di a hi ta’ i. 

Khualniang: Ka hia tapaw e.la Chawngpupa hi le! 

Amau-a a nek di, ei-a a nek di, 

zum leh zal tua bep ah um. 

Huailian: Khuppu, la u tawh in ah a lah umu’n lah. 

Kei kalawt(Office) in va chia ing ka. 

(Huailian pawt zaw zaw ah hi’n Khuppu hih, chutna chung khat in a kitung bem let lut ah, Khualniang 
munaphiathi.) 

Khualniang: Khuppu, nang lah upa deu deu, la mit hi lah naupang deu deu. 

A chun kham puan sil, Lianu siang lo sia lah phephung suan ah laileng nuam ta lo. 

La umchan di hih ka lung a dawng e.ka lung a dawng hi! 

Pauvakhup: Ka upa deu deu ah ka pil deu deu; 

Ka pil deu deu leh ka dawilawk deu deu.; 

Ka dawilawk deu deu leh ka lul deu deu; 

Ka lul deu deu leh tangval nawp dan ka hia deu deu. 

Tu tak jet hi’n chuh mi leh mi kibat Iona ka hia chian ten ziang ta’i. 

Khualniang: La zakcha lo maw? “Ka pil deu deu, ka lul deu deu” 

Apil, a lul la hi nak leh chuti di la h’ em? 

La pil deu deu ah la ngawl deu deu hi. 

La pilna hi’ n la mit lang khat a su thum ah. 

Midangte etna di mit la nei ah. 

Nang leh nang ki-etna di mit la nei ta pua’i. 

Tu nitak ma ma leh pupute in ah thingpi a va kiawm mai lo leh buai den khawng di la hi. 









Scene - III 


Ahun: Nitak an nek zaw. 

Tingdim: Bawipu pa, Huailian kha’n bang tik leh ei pia di a h’em? 

Zauhang: Zia lam thu chuh a gen kha paw ve’i.... Ei hun dit vak na lo di a h’em? 

(Tingdim in, in taksang lo ta lua kha’ n, engsia pau in a hung pau ah, a aw git chuh le a hun 
suchuam ah.) 

Tingdim: Dit vak di.? Ka bil ka si leh le bawn a na pua’i. 

A pa kha’n le zia zat kha a la’h ei dit khak lo kha hia lo maw? “Sakhi a pi a san leh a no le a san 
hi.”Zauhang: Kihia ta lo chuh. “Nakia awn chu’n nakia zang a sep” kiti a hi a’. 

Ei dit lo leh ama thu hi ta’n a. 

(Zia hun ah hi’n Huailian, mi bang zat a h’em tawh a hung lutu a, Khualniang leh numei dang khat in 

thingpi bel hun dawm lutu’i.) 

Huailian: Hepu, sum lei piak kha’n ka thil ngaithua ei zaw sak ta’i. CHuleh, zia hih le a ditna di ti ah ka 
hun chawiu a hi’i. (Dangka singkhat a pia’i.) 

Khualniang: Hepu, ka thingpi hi ei dawn piaku in lah, ke’n le holim nawpna khat ka nei hi. 

Tingdim: Bang la gen nuam awm, genu genu. 

Khualniang: Ka pu leh ka pi phatna leh ei khawtuanau bangma tik in hiamil ngai pua’ ng ka. Ei gai di hi 
leu chu’n le ka mai tuam ing ka ti’n ka lungthim hih gen ziang ing ka ti ah hung kuan ziang ka hi’i. 
Upate’n “Tuikhuk i khuatna ngai i khuat kit hi” a tiu chuh thaw di gua ka hiu. Vak gen ziang 
le'ng: La tupau Khuppu hih a naunu, Thiamcha, hih tawh umkhawm sak mai leu hi’n ti ka hi’i. 

Zauhang: “Insung ah gul lut a kithat in mihing lut a kithat pua’i.” CHuti ah ka tute’n Chawng mo ah ei 
tup la hiu leh mualpho sak pua’ng ka. Ka kipak hi. Ahi’n lah, sum tansa that in ai san phawt hi 
tiu. Chung Pathian dawng hi tiu in; sathin, salung in ei awi nak leh kipak chiat hi tiu. Thil a hung 
phat nak a hi leh CHAVANG ah vai di’n kawi hi tiu. 

Man leh mual thu lam a hi leh hiti hi’n ngaitua hi tiu:Sial keng ding- bawng a hi leh tuak 
khat, lawi a hi leh nasem thei khat hung kigingu’n lah; sa a hi leh thum vei kithat sek a hi’i. Ni 
vei hih ama dam sung ah,chuh leh a thumveina hih ama thi nung ah a tuchate’n a bawl seku a hi’i. 
Tu chung ah hin chuh la sawng diu la hun kiken diu a hi’i. Sawng hun kengu’n lah phawi giat a 
lah chai sak ing ka. Ama cha chawilai a hi sung ah man chai hi chuh teksiate’n thil ziak a hi a ti 
seku’i. La hiat diu thil khawk khat chuh: Lutuam, laisui la hun se thak masang siau thu 
bangma gen thei lo di i hiu. 

Huailian: Hepi, lei vang buakna hi dampi ing kau. 

Scene-IV 


(Huailiante nupa’n zingkal in pindan sung in akiholimu’i.) 

Khualniang: Zanitak ah khah thu kha gen thiamlo kha leng chuh kimualpho di ei v’i maw? 

Huailian: La gen dan chuh nang thu gen thiam ziak ah mo ei piaku a hi la ti a hi chuh maw? 

Khualniang: Bang chuh hi leh a kipak um a hi ziang hi. 

Huailian: Ngaitua tia,kanaupaKhuppakum 45, a zidi Thiamcha kum 13.anawp ta’i, ana wp ta’i 

ha ha ha.A hia kha lote a ding ah chuh pachan; a hia sate a ding ah chu’n nupan. 

Zia haw zosia hih paisa ka nei ziak a hi hi la’m. 

Paisa aw paisa, la lopi ngei! 

La thil hi thei zia kua a h’em a zo thei? 

La tha hat zia hi le kua a h’em a tuk zo di? 

La siam nawp dan dan in la kisiam ah; 

A chang leh suak ah; a chang leh Lai ah; 

Mi dikte hatna; dik lote thina. 

Mi hat bantha la su zaw’iah; lampi zang lai la sat kawi 
Thutante mit la su thum ah; 

Chagate Lai lukhuk la khuk sak. 









Paisa, aw paisa, nang hi khawvel Pathian la h’em, Khawvel Setan? 

Mi zosia hih la ma’n la kun sak ah, 

Kuama’n lah a hun chim chak puau ah, 

Khuavel hih awn hen la tina lam lam in a awn hi. 

Nupan kilungsiat pente le a kikhen sekua’, 

Himaleh, nang hun khen zo kuama a um pua’i. 

Aw ka hinna paisa, hung pung jel ta’ n! 

Hit chianna:- 

1. Ka bil ka si leh a na pua’ i = A awm pua’ i. 

2. Sakhi a pi a san leh a o le a san hi = Mi’n a nu leh a pa umchan a zuiu hi. 

3. Nakia awn in nakia zang a sep = Apha lo ah kipat a pha khat hung kisiam dawk. 

4. Mai tuam = Zakcha sa sa bawl tei tei. 

5. Puk sui = Mi gam ah a nek di bu kipuak. 

6. Zai = lasa 

7. Malo = Lo 

8. Chang bupal = bupal 

9. Ka nem e = ka kinem hi 

10. vacha mit tia = neucha, vacha’n le etla kham a sak lo 

11. Chaga sum nei leh sial keng nung ah tui = tawmcha 

12. Nen nei = Incheng 

13. Chawngpu = Mi lian dawt leh ho 

14. vaimangpu = A lian pen, a thunei pen, a Lai pen. 

15. Tin leh ha = Pan theina zosia ah pang/ pat thei zosia pan. 

16. Zum leh zal tua = a lang a lang ah pang tua tua 

17. A chun kham puansil = a nun a sak thei lai/ nungak naupang 

18. pheiphung suan = chia. 

19. Kalot = Office 

20. sum/dangka = paisa 

21. Chawng mo = dawi tak ah a neulai ah kipui mo 

22. phawi = mo man bi thiakna 

23. Sawng = mo sa 

24. Sum tan sa= numei leh pawsal kicheng leu vangpha di a hiu em/ vangsia di a hiu em ti’h etna sa 

kithat 

25. Zek = vangsiatna tun sak thei thil 

26. Lianu = nungak 

27. Niang tui = thingpi 

28. Nik cheng = pawsal zo lo 


DAWTNA DAWNHU DING 

1. Tingdim hin bang kipat gukna a nei ah La sa a h’em? 

2. Khualniang in Lapu la pi lugu ki phumna a ti hih bang a tina a h’em? 

3. “La pilna’n la mit kangkhat a sukthhum a hi’i,” a ti hih bang a genna a h’em? Bang tiang in a dik em? 

4. “Nakia awm in Nakia zang a sep,” ti hih nang in thing la mu khakte lak in a um kha ta’m? Mihing leh 
ganhingte tawh te theina a um em? Gne in. 

5. Zia lem chan ‘ ‘Kinem chiat’ ’ ti ah hi’ n Vaipheite chawn dan bang la mu daw a um em? Chipchial deu 
in gen in. 

6. Huailian in paisa phatchuamna hih bang a ti gen em? Thumal khat in gen in. 




